**PARLAMENTUL ROMÂNIEI**

 **SENATUL CAMERA DEPUTAȚILOR**

**LEGE**

**pentru modificarea Legii energiei electrice și a gazelor naturale nr. 123/2012**

 **Parlamentul României** adoptă prezenta lege.

**Articol unic.** Legea energiei electrice și a gazelor naturale nr. 123/2012publicată în Monitorul Oficial al României, Partea I, nr. 485 din 16 iulie 2012, cu modificarile si completarile ulterioare, se modifică după cum urmează:

1. ***La articolul 2, literele c) și d) se modifică și vor avea următorul cuprins:***

*”c) crearea şi asigurarea funcționării piețelor concurențiale de energie electrică, inclusiv comerțul transfrontalier cu energie electrică;*

*d) asigurarea accesului nediscriminatoriu şi reglementat al tuturor participanților la piaţa de energie electrică, inclusiv și a consumatorilor, chiar și a consumatorilor dispecerizabili, la rețelele electrice de interes public”;*

1. ***La articolul 2, după litera q) se introduc două litere noi, litera r) și litera s), cu următorul cuprins:***

*”r) asigurarea investițiilor în special în producerea de energie variabilă și flexibilă, în stocarea energiei sau în implementarea electromobilității sau în crearea de noi interconexiuni între statele membre;*

*s) asigurarea că prețurile la energia electrică reflectă cererea și oferta reală”;*

1. ***La articolul 3, punctul 11 se modifică și va avea următorul cuprins:***

*”11. adecvanță - capacitatea surselor de putere dintr-o zonă de a acoperi consumul din acea zonă”;*

1. ***La articolul 3, după punctul 7, se introduce un punct nou,*** ***punctul 71, cu următorul cuprins:***

*”71. cele mai bune tehnici disponibile - în contextul protecției și securității datelor într-un mediu de măsurare inteligentă, tehnicile cele mai eficiente, avansate și adecvate din punct de vedere practic pentru a asigura, în principiu, temeiul pentru respectarea normelor Uniunii în materie de protecție și de securitate a datelor”;*

1. ***La articolul 3, după punctul 9, se introduce un punct nou, punctul 91, cu următorul cuprins:***

 *”91. centru de coordonare regional - centrul de coordonare regional înființat în temeiul articolului 35 din Regulamentul UE 2019/943”;*

1. ***La articolul 3, după punctul 10, se introduce un punct nou, punctul 10,1 cu următorul cuprins:***

*”101. client activ - clientul final sau un grup de clienți finali ce acționează împreună, care consumă sau stochează energia electrică produsă în spațiile pe care le deține situate în zone limitate sau, dacă este permis, în alte spații, sau care vinde propria energie electrică produsă sau care participă la programe de flexibilitate sau de eficiență energetică, identificate ca atare prin legislația aplicabilă, cu condiția ca activitățile respective să nu constituie principala lor activitate comercială sau profesională”;*

1. ***La articolul 3, punctul 12 se abrogă;***
2. ***La articolul 3, punctul 14 se modifică și va avea următorul cuprins:***

*”14. client noncasnic - orice persoană fizică sau juridică ce cumpără energie electrică ce nu este pentru propriul consum casnic; această categorie include și producători de energie electrică, clienții industriali, întreprinderile mici și mijlocii, operatori economici și clienții angro;*”

1. ***La articolul 3, punctul 16 se modifică și va avea următorul cuprins:***

*”16. client vulnerabil - persoană fizică ce beneficiază de măsurile de protecție socială stabilite prin legislația specială aplicabilă;”*

1. ***La articolul 3, după punctul 16, se introduc cinci puncte noi, punctele 161,punctul 162, punctul 163, punctul 164 și punctul 165, cu următorul cuprins:***

*”161. comunitate de energie a cetățenilor - persoana juridică care îndeplinește, cumulativ, următoarele condiții:*

*a) este bazată pe o participare voluntară și deschisă și este controlată efectiv de către membri sau acționari persoane fizice, autorități locale, inclusiv municipalități, sau întreprinderi mici;*

*b) are ca principal obiectiv oferirea unor avantaje cu privire la mediu, economice sau sociale pentru membrii sau acționarii săi sau pentru zonele locale în care funcționează, mai degrabă decât acela de a genera profituri financiare;*

*c) se poate implica în producere, inclusiv producerea din surse regenerabile, distribuție furnizare, consum, agregare, stocarea energiei, servicii de eficiență energetică, sau în servicii de încărcare pentru autovehicule electrice ori poate să furnizeze alte servicii energetice membrilor sau acționarilor săi”;*

*162. componente de rețea complet integrate - componentele de rețea care sunt integrate în sistemul de transport sau de distribuție, inclusiv instalații de stocare, și sunt utilizate numai în scopul de a asigura o funcționare sigură și fiabilă a sistemului de transport sau de distribuție și nu pentru echilibrare sau gestionarea congestiilor”;*

*163. comision de încetare a contractului - comisionul sau penalitatea impusă clienților finali de către furnizori sau de către participanții la piață implicați în agregare la încetarea unui contract de furnizare de energie electrică sau de servicii*;

*164. comision pentru schimbare - comisionul sau penalitatea impusă pentru schimbarea furnizorilor sau a participanților la piață angajați în agregare, inclusiv taxa de încetare a contractului, care este impusă direct sau indirect clienților finali de către furnizori, de către participanții la piață angajați în agregare sau de către operatorii de sistem”;*

*165. aproape în timp real - în contextul măsurării inteligente, o perioadă scurtă de timp, de obicei de ordinul secundelor sau până la momentul decontarii dezechilibrelor de pe piața națională”;*

1. ***La articolul 3, punctul 17 se modifică și va avea următorul cuprins:***

*”17.* *congestie - situația în care toate cererile participanților la piață de a tranzacționa între zone de rețea nu pot fi satisfacute, deoarece acestea ar afecta semnificativ fluxurile fizice pe elemente de rețea care nu pot face față fluxurilor respective”;*

1. ***La articolul 3, după punctul 17, se introduc două puncte noi, punctul 171 și punctul 172, cu următorul cuprins:***

*”171.consum dispecerizabil - modificarea sarcinii electrice de către clienții finali față de modelele lor normale sau curente de consum ca reacție la semnalele pieței, inclusiv ca reacție la prețurile energiei electrice care variază în funcție de oră sau la stimulentele financiare, sau ca reacție la acceptarea ofertei clientului final de a vinde reducerea sau creșterea cererii la un anumit preț pe o piață organizată, în mod individual sau prin agregare;*

 *172. contor convențional - contorul analog sau electronic care nu are capacitatea nici de a transmite și nici de a primi date”;*

1. ***La articolul 3, după punctul 18, se introduce un punct nou, punctul 181, cu următorul cuprins:***

*”181.contract de furnizare a energiei electrice cu prețuri dinamice - contractul de furnizare a energiei electrice între un furnizor și un client final care reflectă variația de preț pe piețele spot, inclusiv pe piețele pentru ziua următoare și intrazilnice, la intervale cel puțin egale cu intervalul de decontare a pietei”;*

1. ***La articolul 3, punctul 192 se abrogă.***
2. ***La articolul 3, după punctul 21, se introduce un punct nou, punctul 211, cu următorul cuprins:***

*”211. dispecerizarea prioritară reprezintă:*

*a) dispecerizarea centralelor electrice pe baza unor criterii diferite de ordinea economică a ofertelor, în cazul modelului de autodispecerizare;*

 *b) dispecerizarea centralelor electrice pe baza unor criterii care sunt diferite de ordinea economică a ofertelor și de constrângerile rețelei, acordând prioritate dispecerizării anumitor tehnologii de producere, în cazul modelului de dispecerizare centralizată;”*

1. ***La articolul 3, după punctul 23, se introduc patru puncte noi, punctul 231, punctul 232, punctul 233 și punctul 234, cu următorul cuprins:***

*”231. eficiență energetică - raportul dintre performanța, serviciile, bunurile sau energia obținute și energia consumată în acest scop;*

*232. energie din surse regenerabile sau energie regenerabilă - energia din surse regenerabile nefosile, respectiv energie eoliană, solară (solară termică și solară fotovoltaică) și geotermală, energie ambientală, energia mareelor, a valurilor și alte tipuri de energie a oceanelor, energie hidroelectrică, biomasă, gaz fermentare a deșeurilor, gaz de fermentare a nămolurilor din instalațiile de epurare a apelor uzate și biogaz;*

*233.echilibrare - toate acțiunile și procesele, în toate intervalele de timp, prin care operatorii de transport și de**sistem asigură, în mod constant, atât menținerea frecvenței sistemului în limitele de stabilitate predefinite, cât și**conformitatea cu volumul rezervelor necesare cu privire la calitatea cerută;*

*234. energie de echilibrare - energia utilizată de operatorii de sisteme de transport pentru a realiza echilibrarea”.*

1. ***La articolul 3, punctul 25 se modifică și va avea următorul cuprins:***

*”25. furnizare de energie electrică - activitatea de vânzare de energie electrică către clienți, inclusiv revânzarea, precum și alimentarea cu energie electrică a locurilor de consum aflate în proprietatea furnizorului”;*

1. ***La articolul 3, după punctul 29, se introduce un punct nou, punctul 291, cu următorul cuprins:***

*”291. informații de facturare - informațiile furnizate în factura unui client final, cu excepția unei solicitări de plată”;*

1. ***La articolul 3, după punctul 31, se introduc trei puncte noi, punctul 311, punctul 312 și punctul 313, cu următorul cuprins:***

*”311. interval de decontare a dezechilibrelor -* *perioada de timp pentru care se calculează dezechilibrul părților responsabile cu echilibrarea;*

 *312. instalație de stocare a energiei - în sistemul de energie electrică, o instalație în care are loc stocarea energiei;*

 *313. instalație electrică tehnologică - instalație electrică care este parte a unei capacități energetice, diferită de instalația electrică/rețeaua electrică aferentă unei construcții în care sau pe care este amplasată capacitatea energetică”;*

1. ***La articolul 3, punctul 32 se modifică și va avea următorul cuprins:***

*”32. instrumente derivate din domeniul energiei electrice - contractele și instrumentele derivate prezentate în continuare:*

*(i) contractele de opțiuni, contractele futures, contractele swap, contractele forward și orice alte contracte derivate referitoare la mărfuri care trebuie decontate în numerar sau pot fi decontate în numerar la cererea uneia dintre părți, altfel decât în caz de încălcare a obligațiilor sau de alt incident care conduce la reziliere;*

*(ii) contractele de opțiuni, contractele futures, contractele swap, contractele forward și orice alt contract derivat referitor la mărfuri care poate fi decontat prin livrare fizică, cu condiția să fie tranzacționat pe o piață reglementată, pe un sisteme multilateral de tranzacționare sau pe un sistem organizat de tranzacționare, astfel cum sunt definite în legislația specială, cu excepția produselor energetice angro tranzacționate pe un sistem organizat de tranzacționare care trebuie decontate prin livrare fizică;*

*(iii) contractele de opțiuni, contractele futures, contractele swap, contractele forward și orice alte contracte derivate referitoare la mărfuri care pot fi decontate prin livrare fizică, care nu au fost menționate în alt mod la punctul (ii) de mai sus și neavând scopuri comerciale, care prezintă caracteristicile altor instrumente financiare derivate;*

1. ***La articolul 3, după punctul 32, se introduc trei puncte noi, punctul 321,punctul322 și punctul 323, cu următorul cuprins:***

*”321. întreprindere mică - întreprinderea care are mai puțin de 50 angajați și a cărei cifră de afaceri anuală și/sau al cărei bilanț anual total nu depășește 10 milioane de euro;*

*322. interoperabilitate - în contextul măsurării inteligente, este capacitatea a două sau mai multe rețele, sisteme, dispozitive, aplicații sau componente energetice sau de comunicații de a lucra în corelație, de a schimba și de a utiliza informații în vederea îndeplinirii funcțiilor prevăzute;*

*323. întreprindere integrată din domeniul energiei electrice - întreprinderea integrată pe verticală sau întreprinderea integrată pe orizontală”;*

1. ***La*** ***articolul 3, după punctul 33, se introduce un punct nou, punctul 331, cu următorul cuprins:***

*”331. loc de consum - incinta sau zona în care se consumă, printr-o singură instalaţie de utilizare, energie electrică furnizată prin una sau mai multe instalaţii de racordare. Un client final poate avea mai multe locuri de consum, după caz, în incinte sau zone diferite sau în aceeaşi incintă sau zonă.”*

1. ***La articolul 3, după punctul 35, se introduc trei puncte noi, punctele 351, punctul 352 și punctul 353, cu următorul cuprins:***

*”351. microîntreprindere - întreprinderea care are mai puțin de 10 angajați și a cărei cifră de afaceri anuală și/sau al cărei bilanț anual total nu depășește 2 milioane de euro;*

 *352.* *sistem mic conectat - orice sistem cu un consum mai mic de 3000 GWh în anul 1996, în cazul căruia mai mult de 5 % din consumul anual se obține prin interconectarea cu alte sisteme;*

 *353.* *sistem mic izolat - orice sistem cu un consum mai mic de 3000 GWh în anul 1996, în cazul căruia mai puțin de 5 % din consumul anual se obține prin interconectarea cu alte sisteme”;*

1. ***La articolul 3, punctul 38 se modifică și va avea următorul cuprins:***

*”38. operator desemnat al pieței de energie electrică - operator al pieței desemnat de autoritatea competentă să îndeplinească sarcini referitoare la cuplarea unică a piețelor pentru ziua următoare sau a piețelor intrazilnice”;*

1. ***La articolul 3, după punctul 38, se introduce un punct nou, punctul 381, cu următorul cuprins:***

 *”381. operator al pieței - entitatea care furnizează un serviciu prin care ofertele de vânzare de energie electrică sunt corelate cu ofertele de cumpărare de energie electrică”;*

1. ***La articolul 3, punctele 40, 41 și 42 se modifică și vor avea următorul cuprins:***

*”40. operator de transport şi de sistem - orice persoană fizică sau juridică ce deţine, sub orice titlu, o reţea electrică de transport şi care răspunde de operarea, asigurarea întreţinerii şi, dacă este necesar, de dezvoltarea reţelei de transport într-o anumită zonă şi, acolo unde este aplicabilă, interconectarea acesteia cu alte sisteme electroenergetice, precum şi de asigurarea capacității pe termen lung a rețelei de transport de a acoperi cererile rezonabile pentru transportul energiei electrice;*

*41. operator economic afiliat - oricare operator economic dintr-un grup care, direct sau indirect, controlează operatorul economic specificat, este controlat de acesta, ori este sub controlul comun, împreună cu acest operator economic;*

*42. operator economic din domeniul energiei electrice - orice persoană fizică sau juridică ce desfăşoară cel puţin una dintre următoarele activităţi: producere, transport, distribuţie, agregare, dispecerizare, stocare, furnizare ori cumpărare de energie electrică şi care are atribuţii comerciale, tehnice şi/sau de întreţinere legate de aceste activităţi, dar nu include clienţii finali”;*

1. ***La articolul 3, punctul 46 se modifică și va avea următorul cuprins***

*„46. parte responsabilă cu echilibrarea - participant la piață sau reprezentantul ales al acestuia responsabil pentru dezechilibrele sale pe piața energiei electrice”;*

1. ***La articolul 3, după punctul 46 se introduce un punct nou, punctul 461, cu următorul cuprins:***

*”461. participant la piață – persoana fizică sau juridică care cumpără, vinde sau produce energie electrică, care este implicată în agregare sau care este un consumator dispecerizabil sau de servicii de stocare a energiei, inclusiv prin plasarea de ordine de tranzacționare pe una sau mai multe piețe de energie electrică, inclusiv pe piețele de echilibrare a energiei”;*

1. ***La articolul 3, punctele 47, 48, 49, 50, 51, 52 și 53 se modifică si vor avea următorul cuprins:***

*”47. piața angro de energie electrică - orice piață din Uniune pe care se tranzacționează produse energetice angro;*

*48. piețe de energie electrică - piețe în care se tranzacționează energia electrică, inclusiv piețele extrabursiere și bursele de energie electrică, piețele pentru comercializarea energiei, capacități, servicii de echilibrare și servicii de sistem în toate intervalele de timp, inclusiv piețele la termen, piețele pentru ziua următoare și piețele intrazilnice;*

*49.**piața organizată de energie electrică - sistemul multilateral, care reunește sau facilitează reunirea intereselor unor terțe părți în materie de cumpărare și de vânzare de produse energetice angro într-un mod care să aibă ca rezultat un contract sau orice alt sistem sau facilitate în care interesele unor terțe părți în materie de cumpărare și de vânzare de produse energetice angro pot interacționa într-un mod care rezultă într-un contract, pentru desfăşurarea în regim cuplat, a tranzacţiilor cu energie electrică;*

*50. piața cu amănuntul de energie electrică - cadrul în care energia electrică este cumpărată de clienții finali, în vederea satisfacerii consumului propriu;*

*51.* *piața de echilibrare - piața organizată în care furnizorii de servicii de echilibrare pot oferi operatorului de transport şi de sistem capacitate si energie de echilibrare în oricare sens, de creștere sau de reducere, în vederea asigurării de către aceştia a echilibrului în timp real dintre producție şi consum;*

*52. piața intra-zilnică de energie electrică - piața organizată și administrată de operatorul desemnat al pieței de energie electrică, care oferă participanților la piață posibilitatea de a-și îmbunătăți echilibrarea portofoliului pentru o zi de livrare prin tranzacții efectuate în sesiuni desfășurate după încheierea tranzacțiilor pe piața pentru ziua următoare și înainte cu un anumit interval de timp de începere a livrărilor;*

*53. piața pentru ziua următoare (PZU) - piața organizată și administrată de operatorul desemnat al pieței de energie electrică pentru vânzarea și cumpărarea energiei electrice în ziua de livrare care urmează imediat după ziua de tranzacționare”;*

1. ***La articolul 3, punctele 54 și 54 se abrogă.***
2. ***La articolul 3, punctul 56 se modifică și va avea următorul cuprins:***

*”56. plan de apărare a sistemului - ansamblul de măsuri tehnice și organizatorice care trebuie luate pentru a preveni propagarea unei perturbații sau o deteriorare în sistemul de transport, în vederea evitării unei perturbații la nivel de stare de zonă extinsă și a unei stări de colaps”;*

1. ***La articolul 3, după punctul 60, se introduc două puncte noi, punctul 601 și punctul 602, cu următorul cuprins:***

*”601. produse energetice angro - contractele și instrumentele derivate, indiferent de locul sau modul lor de tranzacționare, după cum urmează:*

*(a) contractele de furnizare de energie electrică în cazul în care livrarea este în Uniune;*

*(b) instrumentele derivate pe energie electrică produse, tranzacționate sau furnizate în Uniune;*

*(c) contractele referitoare la transportul energiei electrice în Uniune;*

*(d) instrumentele derivate pe transportul energiei electrice în Uniune,*

*(e) contractele de furnizare și distribuție de energie electrică către clienții finali cu o capacitate de consum mai mare de 600 GWh pe an;*

*602. punct de reîncărcare - o interfață care este capabilă să încarce, pe rând, câte un vehicul electric sau să schimbe, pe rând, câte o baterie a unui vehicul electric”;*

1. ***La*** ***articolul 3, după punctul 68, se introduce un punct nou, punctul 681, cu următorul cuprins:***

*”681 serviciu de flexibilitate - serviciu furnizat de un participant la piață și achiziționat de operatorii de distribuție pentru a maximiza siguranța furnizării și calitatea serviciilor”;*

1. ***La articolul 3, punctul 69 se modifică și va avea următorul cuprins:***

*”69. serviciu de sistem - orice serviciu necesar pentru exploatarea sistemelor de transport sau de distribuție, inclusiv serviciile de echilibrare și serviciile de sistem care nu au ca scop stabilitatea frecvenței, dar fără a include și gestionarea congestiilor”;*

1. ***La articolul 3, punctul 70 se modifică și va avea următorul cuprins:***

*”70. serviciu de sistem asigurat de participanții la piață - serviciul asigurat de către de către producători sau clientii finali dispecerizabili, și de instalațiile de stocare a energiei, la cererea operatorului de transport şi de sistem pentru menținerea nivelului de siguranță în funcționare a SEN, precum şi a calității energiei electrice transportate la parametrii prevăzuți de normele în vigoare”;*

1. ***La articolul 3, după punctul 70, se introduce un punct nou, punctul 701, cu următorul cuprins:***

*”701. serviciu de sistem care nu are ca scop stabilitatea frecvenței - serviciul utilizat de un operator de transport și de sistem sau de un operator de distribuție pentru reglajul tensiunii în regim staționar, pentru injecții rapide de curent reactiv, pentru inerție pentru stabilitatea rețelei locale, pentru curentul de scurtcircuit, capacitatea de pornire cu surse proprii și capacitatea de funcționare în regim insularizat”;*

1. ***La articolul 3, se modifică punctul 72 și va avea cu următorul cuprins:***

*”72. serviciu universal - serviciul de furnizare a energiei electrice garantat clienţilor casnici la un nivel de calitate bine definit şi la preţuri competitive, transparente, uşor comparabile şi nediscriminatorii”;*

1. ***La articolul 3, se modifică punctul 731 și va avea următorul cuprins:***

*”731. siguranța în funcționare - capacitatea sistemului de transport de a menține o stare normală de funcționare sau de a reveni la o stare normală de funcționare cât mai curând posibil,caracterizată prin limite de siguranță în funcționare”;*

1. ***La articolul 3, după punctul 78, se introduce un punct nou, punctul 781, cu următorul cuprins:***

*”781. sistem de măsurare inteligentă - sistemul electronic care poate măsura cantitatea de energie electrică introdusă în rețea sau consumul de energie electrică din rețea și care oferă mai multe informații decât un contor convențional și poate transmite și primi date în scopuri de informare, monitorizare și control, utilizând o formă de comunicații electronice”;*

1. ***La articolul 4, se modifică alineatul (1) și va avea următorul cuprins:***

*”(1)* *Strategia energetică naţională defineşte obiectivele sectorului energiei electrice pe termen mediu şi lung şi modalităţile cele mai eficiente de realizare a acestora, în condiţiile asigurării unei dezvoltări durabile a economiei naţionale şi satisfacerii necesarului de energie şi a unui standard de viaţă civilizat, în condiţii de calitate, atât în prezent, cât şi pe termen mediu şi lung, la un preţ accesibil. Strategia energetică se elaborează de ministerul de resort cu consultarea reprezentanţilor industriei energetice, a organizaţiilor neguvernamentale, a partenerilor sociali şi a reprezentanţilor mediului de afaceri şi se aprobă de către Guvern. Strategia energetică se revizuieşte, periodic, la iniţiativa ministerului de resort, fără a se aduce atingere stabilităţii şi predictibilităţii specifice unui astfel de document, forma revizuită urmând a fi aprobată în condiţiile legii”;*

1. ***La articolul 6, litera d1 se abrogă.***
2. ***La articolul 6, după litera w) se introduce o literă nouă, litera w1), cu următorul cuprins:***

*”w1) poate stabili standardul de fiabilitate diferit de valorile propuse de autoritatea competentă;”*

1. ***Articolul 71, alineatul (1) se modifică și va avea următorul cuprins:***

*”(1) Autoritatea competentă monitorizează punerea în aplicare a normelor referitoare la rolurile şi responsabilităţile operatorilor de transport şi de sistem, ale operatorilor de distribuţie, ale furnizorilor, ale clienţilor şi ale altor participanţi de pe piaţă.”*

1. ***La articolul (71), după alineatul (1) se introduc trei alineate noi, alineatul (11), alineatul (12) și alineatul (13), cu următorul cuprins:***

*”(11) Autoritatea competentă monitorizează gestionarea congestiilor în cadrul sistemelor naționale de energie electrică și punerea în aplicare a normelor de gestionare a congestiilor. În acest sens, operatorii de transport și de sistem sau operatorii pieței prezintă autorității competente normele lor de gestionare a congestiilor, inclusiv cele de alocare a capacităților către autoritatea competentă care are dreptul de a revizui și poate cere modificări ale acestor norme. Regulile pentru managementul congestiilor în cadrul capacităților de interconexiune sunt stabilite de toate autoritățile de reglementare sau de ACER;*

*(12) În scopul îndeplinirii obligațiilor prevăzute în prezenta Lege, autoritatea competentă va avea dreptul de:*

 *a) a solicita informații centrelor de coordonare regionale;*

 *b) a efectua inspecții, inclusiv inspecții neanunțate, la sediul centrelor de coordonare regionale;*

*c) a emite decizii comune obligatorii pentru centrele de coordonare regionale.*

*(13) Autoritatea competentă poate solicita avizul ACER cu privire la conformitatea unei decizii luate de către aceasta, în conformitate cu codurile de rețea și cu reglementările naționale și europene”;*

1. ***La articolul 71, alineatul (4) se modifică și va avea următorul cuprins:***

*”(4) Relaţiile de cooperare şi schimb de informaţii între autoritatea competentă şi Agenţia de Cooperare a Reglementatorilor în Domeniul Energiei, denumită în continuare ACER şi, respectiv, între autoritatea competentă şi celelalte autorităţi de reglementare din cadrul Uniunii Europene se realizează cu respectarea aceluiaşi nivel de confidenţialitate a informaţiilor precum cel impus autorităţii emitente. Autoritatea competentă va coopera cel puțin la nivel regional cu alte autorități de reglementare:*

*(a) să încurajeze crearea de aranjamente operaționale pentru a permite o gestionare optimă a rețelei, pentru a promova schimburile comune de energie electrică și alocarea capacității transfrontaliere și pentru a permite o un nivel adecvat de capacitate de interconectare, inclusiv prin noi conexiuni, în regiune și între regiuni, pentru a permite dezvoltarea unei concurențe efective și îmbunătățirea securității, aprovizionării, fără discriminare între furnizorii din diferite State membre;*

*(b) coordonează supravegherea comună a entităților care îndeplinesc funcții la nivel regional;*

*(c) coordonează, în cooperare cu alte autorități implicate, supravegherea comună a evaluărilor adecvării resurselor la nivel național, regional și european;*

*(d) coordonează dezvoltarea tuturor codurilor de rețea și a metodologiilor pentru operatorii sistemului de transport și pentru alți participanți de pe piață;*

*(e) coordonează elaborarea normelor care reglementează gestionarea congestiei”.*

1. ***La articolul 71, alineatul (10) se modifică și va avea următorul cuprins:***

*”(10) Pentru a spori transparența pe piață și a oferi tuturor părților interesate toate informațiile și deciziile sau propunerile de decizii necesare referitoare la metodologie privind tarifele de transport și de distribuție, autoritatea competentă publică metodologia detaliată și costurile subiacente utilizate la calcularea tarifelor de rețea relevante, asigurând confidențialitatea informațiilor sensibile din punct de vedere comercial”.*

1. ***După articolul 72, se introduc patru articole noi, articolul 73, articolul 74, articolul 75 și articolul 76, cu următorul cuprins:***

*”73. Autoritatea competentă are obligația de a derula campanii de informare prin orice mijloace de comunicare mass-media, mediul on-line și social media care să vizeze informarea consumatorilor cu privire la drepturile lor, inclusiv dreptul de a schimba furnizorii de energie electrică fără costuri suplimentare;*

*74. (1) Autoritatea competentă creează și gestionează o aplicație web interactivă care servește drept instrument de comparare a ofertelor de furnizare a energiei pentru a pune la dispoziția utilizatorilor conectați la sistemul energetic național un instrument independent, echidistant și necomercial pentru a compara ofertele de furnizare a energiei;*

*(2) Instrumentul de comparare prevăzut la alineatul 1îndeplineaște cel puțin următoarele cerințe:*

1. *stabilește și expune criteriile clare și obiective pe care se bazează compararea, inclusiv serviciile;*
2. *utilizează un limbaj clar și lipsit de ambiguitate;*
3. *furnizează informații clare și actualizate și precizează momentul ultimei actualizări;*
4. *este accesibil persoanelor cu dizabilități, fiind ușor de identificat, funcțional, ușor de înțeles și stabil;*
5. *pune la dispoziție o procedură eficace pentru raportarea informațiilor incorecte cu privire la ofertele publicate;*
6. *realizează comparații, limitând datele personale solicitate la datele strict necesare pentru comparație.*

*(3) Prin derogare de la prevederile alin. (1) în cazul in care autoritatea competentă nu mai poate asigura respectarea prevederilor alin. (1), autoritatea competentă este desemnata autoritatea responsabila cu lansarea unor mărci de încredere pentru instrumente de comparare care să îndeplinească cerințele stabilite la* *alin. (2), precum și cu asigurarea îndeplinirii în continuare, de către instrumentele de comparare cu o marcă de încredere, a cerințelor stabilite la alin. (2);*

*(4) In conditiile prevazute la alin. (2) orice instrument care compară ofertele participanților la piață este eligibil să solicite să i se acorde certificarea de marcă de încredere în mod voluntar și nediscriminatoriu;*

*(5) Instrumentele menționate la alin. (3) pot fi gestionate de orice entitate, inclusiv de societăți private și de autorități sau organisme publice;*

*75. (1) Autoritatea competentă monitorizează evoluțiile pieței, evaluează riscurile pe care le pot implica ofertele și contractele de energie electrică la prețuri dinamice și ia măsuri în privința practicilor abuzive;*

*(2) Autoritaeta competentă monitorizează și publică un raport anual până în data de 31 iulie privind principalele noutăți legate de aceste contracte, inclusiv ofertele de pe piață cu prețuri dinamice și impactul asupra facturilor consumatorilor și, în mod expres, nivelul volatilității prețurilor;*

*(3) Raportul menționat la alin 2 se realizează timp de cel puțin 10 ani de la momentul în care devin disponibile contractele de furnizare a energiei electrice cu prețuri dinamice;*

*76.În aplicarea prevederilor art. 62 alin. (3) în scopul digitalizării activității de schimbare a furnizorului, autoritatea competentă operează o platformă informatică integrată, unică la nivel național, prin care se realizează schimbarea de către clientul final a furnizorului de energie electrică. Autoritatea competentă poate delega activitatea de operare unui prestator de servicii care nu este afiliat unui furnizor/operator de reţea de energie electrică”.*

1. ***La articolul 9, alineatul (7), litera j) se modifică și va avea următorul cuprins:***

*”j) contribuţia României la crearea de capacităţi pentru realizarea obiectivului global european privind energia din surse regenerabile, stabilită prin Planul Național Integrat Energie Schimbări Climatice elaborat conform Regulamentului (UE) 2018/1999 privind Guvernanța Uniunii Energiei”;*

1. ***La articolul 9, alineatul (7), după litera l) se introduce o literă nouă, litera l1), cu următorul cuprins:***

*”l1) alternativele la construirea de noi capacități de producere, cum ar fi consumul dispecerizabil și stocarea energiei";*

1. ***La articolul 10, alineatul 2, litera f) se modifică și va avea următorul cuprins:***

*”f)* *licență pentru operatorul desemnat al pieţei de energie electrică şi licențe pentru operatorii pieței de energie”;*

1. ***La articolul 10, alineatul (52), literele a) și b) se modifică și vor avea următorul cuprins:***

*”a) să încheie contracte de rezervare de capacitate de producere a energiei electrice cu respectarea prevederilor art. 3 pct. 191 şi ale art. 23 alin. (2);*

 *b)  să contracteze, în calitate de producător, în condiţiile reglementărilor emise de autoritatea competentă, energia electrică ce va fi produsă de noua capacitate energetică, fără a deţine, la momentul încheierii contractului, licenţa prevăzută la alin. (2) lit. a) și lit. b)”;*

1. ***Articolul 16 se modifică și va avea următorul cuprins:***

*”(1) Titularii de autorizaţii de înfiinţare şi de licenţe au obligaţia de a-şi desfăşura activităţile cu respectarea obligaţiilor de serviciu public referitoare la siguranţă, calitatea şi preţul energiei electrice furnizate, continuitatea aprovizionării, eficienţa energetică, energia din resurse regenerabile și protecția mediului înconjurător, cu respectarea normelor de securitate şi sănătate a muncii şi de protecţie a mediului, precum şi a prevederilor din contractele directe cu consumatorii .*

*(2) Astfel de obligații sunt clar definite, transparente, nediscriminatorii și verificabile și garantează operatorilor economici din domeniul energiei electrice din UE accesul egal la consumatorii români;*

*(3) Obligațiile de serviciu public care vizează stabilirea prețurilor de furnizare a energiei electrice respectă cerințele prevăzute la articolul 80 din prezenta lege.*

*(4) Acordarea de compensații financiare, alte forme de compensare sau drepturi exclusive în vederea îndeplinirii obligațiilor prevăzute la alineatul (3) de la prezentul articol sau în vederea furnizării serviciului universalse realizează într-un mod nediscriminatoriu și transparent.*

*(5) Guvernul României informează Comisia Europeană cu privire la toate măsurile adoptate pentru îndeplinirea obligațiilor de serviciu universal și de serviciu public, inclusiv protecția consumatorului și protecția mediului, precum și cu privire la posibilul lor efect asupra concurenței pe plan național și internațional. Ulterior, Comisia Europeană va fi notificată din doi în doi ani, cu privire la orice modificare adusă măsurilor respective.”*

1. ***Articolul 20 se modifică și va avea următorul cuprins:***

*”(1) Piaţa de energie electrică este concurenţială, iar tranzacţiile cu energie se fac angro sau cu amănuntul;*

*(2) Se înfiinţează Comisia de soluţionare a disputelor, ca organism care soluţionează disputele pe piaţa angro şi cu amănuntul apărute între participanţii la piaţa de energie electrică;*

*(3) Comisia de soluţionare a disputelor este formată din 5 membri, care sunt numiţi prin decizie a preşedintelui autorității competente pe o perioadă de 3 ani, dintre specialiştii autorității competente cu vechime de cel puţin 8 ani în sectorul energiei electrice;*

*(4) Comisia de soluţionare a disputelor îşi desfăşoară activitatea pe baza unui regulament de organizare şi funcţionare, aprobat prin decizie a preşedintelui autorității competente, după consultare publică;*

*(5) Participarea întreprinderilor din domeniul energiei electrice la mecanismele de soluționare alternativă a litigiilor pentru clienții casnici este obligatorie”;*

1. ***Articolul 21 se modifică și va avea următorul cuprins:***

*”(1) Participanţii la piaţa de energie electrică trebuie să respecte regulile de funcţionare a acesteia, emise de autoritatea competentă şi să efectueze plăţile pentru energia electrică şi serviciile de care beneficiază, rezultate din tranzacţiile efectuate în conformitate cu aceste reguli, la termenele scadente prevăzute în contractele încheiate între părţi.*

*(2) Participanţii la piaţă sunt obligaţi să-şi asume responsabilitatea financiară pentru plata dezechilibrelor pe care le generează pe piaţa de energie electrică, să respecte prevederile licenţelor şi ale reglementărilor emise de autoritatea competentă.*

*(3) Clienţii au obligaţia plăţii contravalorii facturilor pentru energia electrică şi pentru serviciile de care beneficiază, la termenele scadente prevăzute în contractele încheiate între părţi, precum şi constituirea de garanţii financiare în vederea evitării riscurilor de neplată pe piaţa de energie electrică.*

*(4) Participanţii la piaţa de energie electrică trebuie să notifice operatorului de transport şi de sistem importurile, exporturile şi tranzitele pe intervale de tranzacţionare, cu partenerii externi, pe fiecare graniţă.*

*(5) Participanţii la piaţa de energie electrică trebuie să notifice operatorului de transport şi de sistem toate cantităţile contractate nete reciproce*

*(6) Participanții la piață din țări terțe care își desfășoară activitatea în cadrul pieței de energie electrică trebuie să respecte legislația Uniunii și legislația din România aplicabilă, inclusiv a normelor referitoare la politica de mediu și de securitate.”*

1. ***Articolul 22 se abrogă.***
2. ***Articolul 23 se modifică și va avea următorul cuprins:***

*”(1). Tranzacţiile cu energie electrică se desfăşoară, permițând tuturor participanților la piață să acceseze produse de acoperire a riscului pe termen lung care pot fi tranzacționate la bursă și contracte de furnizare a energiei electrice pe termen lung, negociabile în afara cadrului bursier, cu respectarea legislației Uniunii în domeniul concurenței;*

*(2) Pe piaţa de energie electrică, tranzacţiile comerciale se fac angro sau cu amănuntul, iar preţurile se formează în baza cererii şi ofertei, ca rezultat al unor mecanisme concurenţiale;*

*(3) Pe piaţa concurenţială angro se pot încheia cel puţin următoarele tipuri de tranzacţii:*

*a) tranzactii bilaterale negociate direct;*

*b) tranzacţii încheiate în urma desfăşurării licitaţiilor pe pieţe organizate, inclusiv pe piața de echilibrare a energiei electrice;*

*c) tranzacţii de import şi de export a energiei electrice;*

*(4) Participanții la piață au dreptul să tranzacționeze energie cât mai aproape posibil de timpul real, și cel puțin până la ora de închidere a porții pieței intrazilnice interzonale, având posibilitatea de tranzacționa energie în intervale de timp cel puțin la fel de scurte ca intervalul de decontare a dezechilibrelor, atât pe piețele pentru ziua următoare, cât și pe piețele intrazilnice;*

*(5) Operatorul desemnat al pieței de energie electrică furnizează produse pentru tranzacționare pe piețele pentru ziua următoare și pe piețele intrazilnice care să fie de dimensiuni suficient de mici, dimensiunea ofertei minime fiind de 500 kW sau mai puțin, pentru a permite participarea eficace a consumului dispecerizabil, a stocării energiei și a surselor regenerabile de energie la scară mică, inclusiv participarea directă a clienților;*

*(6) Contractele de rezervare de capacitate de producere a energiei electrice/se încheie , bilateral, la tarife negociate de rezervare de capacitate de producere a energiei electrice, cu respectarea regulilor de concurență;*

 *(7) Pe piaţa de energie electrică, operatorul de transport şi de sistem achiziţioneaza servicii de sistem;*

*(8) Pe piaţa cu amănuntul, furnizorii vând energie electrică clienţilor finali prin contracte bilaterale, la preţuri negociate sau stabilite prin oferte-tip;*

*(9) Datele relevante cum sunt durata, regulile privind livrarea şi decontarea, cantitatea, termenele de executare, preturile tranzacției, mijloacele de identificare a clientului angro, cu privire la toate tranzacţiile din cadrul contractelor de furnizare de energie electrică şi al instrumentelor derivate din domeniul energiei electrice încheiate cu clienţi angro şi cu operatori de transport şi de sistem se păstrează de furnizori cel puţin 5 ani şi se pun la dispoziţia autorității competente, a Comisiei Europene şi a celorlalte autorităţi naţionale competente, la cererea acestora;*

*(10) Obligaţia de păstrare a datelor privitoare la tranzacţiile din cadrul instrumentelor financiare derivate se aplică în conformitate cu prevederile liniilor directoare publicate de către Comisia Europeană;*

*(11) Datele prevăzute la alin. (9) pot fi publicate de autoritatea competentă, cu respectarea legii;*

*(12) Participarea la oricare piață de energie electrică este voluntară pentru participanții la piață.”*

1. ***La articolul 25, alineatul (1) și alineatul (2) se modifică și vor avea următorul cuprins:***

*”(1) Deţinătorul de licenţă, persoanele fizice şi juridice care desfăşoară activităţi în domeniul energiei fără a fi obligate să deţină licenţă şi clientul final au acces reglementat la reţelele electrice de interes public. Accesul la reţelele electrice de interes public reprezintă un serviciu obligatoriu, în condiţii reglementate, pe care trebuie să-l îndeplinească operatorul de transport şi de sistem, precum şi operatorul de distribuţie, inclusiv comunitățile de energie ale cetățenilor care gestionează rețelele de distribuție;*

*(2) Accesul la reţea poate fi restricționat numai dacă racordarea afectează siguranța SEN, prin nerespectarea normelor tehnice şi a standardelor de performanță prevăzute în reglementările tehnice în vigoare sau în cazul în care operatorul de transport, operatorul de distribuţie sau comunitățile de energie ale cetățenilor care gestionează rețelele de distribuție nu dispun de capacităţile necesare. Refuzul trebuie motivat şi justificat în mod corespunzător pe criterii obiective, din punct de vedere tehnic şi economic, conform reglementărilor emise de autoritatea competentă.”*

1. ***La articolul 25, după alineatul (2) se introduc două alineate noi, alineatul (21) și alineatul (22), cu următorul cuprins:***

*”(21) În cazul refuzului accesului la rețeaua de transport, rețeaua de distribuție, sau rețeaua comunităților de energie ale cetățenilor, autoritatea competentă se asigură că operatorul de transport, operatorul de distribuție sau comunitățile de energie ale cetățenilor furnizează informații cu privire la măsurile necesare pentru consolidarea rețelei;*

*(22) În cazul în care operatorii de rețea nu dispun de capacități suficiente pentru racordarea tuturor capacităților de producere a energie electrice pentru care a fost solicitată racordarea, aceștia pot aplica metode bazate pe piață de alocare a capacității existente a rețelelor, conform reglementărilor aprobate de autoritatea competentă.”*

1. ***La articolul 25, alineatul (6) se modifică și va avea următorul cuprins:***

*”(6) Producătorii şi furnizorii de energie electrică îşi pot alimenta sediile proprii, filialele și toți clienții, prin intermediul unor linii directe, fără a fi supuși unor proceduri sau costuri administrative disproporționate;“*

1. ***La articolul 25. alineatul (7) se abrogă.***
2. ***La articolul 27, alineatul (11) se abrogă***
3. ***La articolul 27, alineatul (2) se modifică și va avea următorul cuprins:***

*”(2) Producătorii de energie electrică pot beneficia de dispecerizare prioritară în condițiile prezentei legi și conform reglementărilor autorității competente în vigoare”;*

1. ***Articolul 28 se modifică și va avea următorul conținut:***

*”Obligaţiile producătorilor*

*Producătorii au, în principal, următoarele obligaţii:*

*a) să asigure livrările de energie electrică şi serviciile de sistem, cu respectarea condițiilor impuse prin licențe, clauze contractuale şi reglementări în vigoare;*

 *b) producătorul care deține un contract pentru furnizarea capacității de echilibrare are obligația să transmită operatorului pieței de echilibrare ofertele de energie de echilibrare sau ofertele aferente proceselor integrate de planificare corespunzătoare volumului, produselor și altor cerințe prevăzute în contractul de furnizare a capacității pentru echilibrare;”*

c) *să oferteze serviciile de sistem, în situațiile prevăzute în reglementările emise de autoritatea competentă sau reglementările europene;*

 *d) să se conformeze, din punct de vedere operativ, cerinţelor operatorului de transport şi de sistem;*

 *e) să transmită autorităţii competente un raport anual de activitate, conform reglementărilor în vigoare, chiar în condiţiile în care nu deţine licenţa de producere.”*

1. ***Articolul 29 se modifică și va avea urmatorul cuprins:***

*”Drepturile producătorilor*

*(1) Producătorii de energie electrică au, în principal, următoarele drepturi:*

*a) să aibă acces la reţelele electrice de interes public, în condiţiile prezentului titlu;*

*b) să obţină, în condiţiile legii, culoar de trecere pentru liniile electrice proprii;*

*c) să tranzacționeze energia electrică pe piața concurențială conform articolului 23;*

*d) să comercializeze capacităţile energetice de producţie prin încheierea de contracte de rezervare a acestora în conformitate cu prevederile art. 3 pct. 191 şi ale art. 23 alin. (7);*

*e) să înfiinţeze şi să menţină un sistem propriu de telecomunicaţii pentru legătura cu capacităţile sale de producţie, cu clienţii sau cu treptele de conducere operativă;*

*f) să comercializeze energia termică produsă în cogenerare;*

*g) să acceseze schemele de sprijin instituite la nivel naţional.*

*(2)* *Producătorii de energie electrică pot oferta pe piaţa internă europeană servicii de sistem conform reglementărilor autorității competente*.*”*

1. ***La articolul 31, după alineatul (6) se introduce un alineat nou, alineatul (7), cu următorul cuprins:***

*”(7) Operatorii de transport și de sistem sunt dotați cu toate resursele umane, tehnice, fizice și financiare necesare îndeplinirii obligațiilor care le revin în temeiul prezentei directive și desfășurării activității de transport al energiei electrice, în special:*

*(a) activele necesare pentru activitatea de transport al energiei electrice, inclusiv sistemul de transport, se află în proprietatea operatorului de transport și de sistem;*

*(b) personalul necesar pentru activitatea de transport al energiei electrice, inclusiv pentru îndeplinirea tuturor atribuțiilor din cadrul întreprinderii, este angajat de operatorul de transport și de sistem.”*

1. ***După articolul 32, se introduce un articol nou, articolul 321, cu următorul cuprins:***

*”(1) Operatorul de transport și de sistem nu deține, nu dezvoltă, nu administrează și nu exploatează instalații de stocare a energiei.*

*(2) Prin derogare de la alienatul (1), autoritatea competentă poate permite operatorilor de transport și de sistem să dețină, să dezvolte, să administreze sau să exploateze instalații de stocare a energiei care sunt componente de rețea complet integrate și au fost aprobate de către autoritatea competentă sau dacă sunt îndeplinite cumulativ următoarele condiții:*

*a) în urma unei proceduri de licitație deschisă, transparentă și nediscriminatorie, supusă revizuirii și aprobării de către autoritatea competentă, nu li s-a atribuit altor părți dreptul de a deține, de a dezvolta, de a controla, de a administra sau de a exploata astfel de instalații, sau aceste alte părți nu pot furniza respectivele servicii la un cost rezonabil și în timp util;*

*b) astfel de instalații sau servicii de sistem care nu au ca scop stabilitatea frecvenței sunt necesare pentru ca operatorii de transport și de sistem să își îndeplinească obligațiile care le revin în temeiul prezentei legi în vederea exploatării eficiente, fiabile și sigure a sistemului de transport, iar respectivele instalații și servicii nu sunt utilizate pentru a cumpăra sau vinde energie electrică pe piețele de energie electrică;*

*c) autoritatea competentă a evaluat necesitatea unei astfel de derogări, a* *efectuat o evaluare ex ante a aplicării procedurii de licitație, inclusiv a condițiilor respectivei proceduri de licitație, și și-a dat aprobarea. Autoritatea competentă poate redacta orientări sau clauze de achiziții pentru a ajuta operatorii de transport și de sistem să asigure o procedură de licitație corectă.*

*(3) Decizia de a acorda o derogare se notifică ACER și Comisiei, împreună cu informațiile pertinente referitoare la cerere și la motivele acordării respectivei derogări.*

*(4) Autoritatea competentă efectuează, la intervale regulate sau cel puțin la fiecare cinci ani, o consultare publică cu privire la instalațiile existente de stocare a energiei pentru a evalua eventuala disponibilitate și eventualul interes de a investi în astfel de instalații. Atunci când consultarea publică, evaluată de autoritatea competentă, arată că există părți terțe care pot deține, dezvolta, exploata sau administra astfel de instalații în mod eficace din punctul de vedere al costurilor, autoritatea competentă asigură încetarea treptată a activităților desfășurate de operatorii de transport și de sistem în acest domeniu în termen de 18 luni. În condițiile acestei proceduri, autoritatea competentă poate permite operatorilor de de transport și de sistem să primească o compensație rezonabilă, în special pentru a recupera valoarea reziduală a investiției realizate de aceștia în instalațiile de stocare a energiei.*

*(5) Alineatul (4) nu se aplică în cazul componentelor de rețea complet integrate sau pentru perioada de amortizare obișnuită a noilor instalații de stocare în baterii pentru care se ia o decizie finală privind investiția până în 2024, cu condiția ca astfel de instalații de stocare în baterii:*

*a) să fie conectate la rețea în următorii doi ani;*

*b) să fie integrate în sistemul de transport;*

*c) să fie utilizate exclusiv pentru restabilirea instantanee reactivă a securității rețelei în caz de situații neprevăzute în rețea, dacă o astfel de măsură de restabilire începe imediat și se încheie în momentul în care redispecerizarea regulată poate rezolva situația; și*

*d) să nu fie utilizate pentru a cumpăra sau vinde energie electrică pe piețele de energie electrică, inclusiv pentru echilibrare.”*

1. ***La articolul 33, după alineatul (2) se introduce un alineat nou, alineatul (3), cu următorul cuprins:***

*”(3) Autoritatea competentă verifica indeplinirea cerintelor prevazute la art. 34, ori de căte ori au loc modificări cu privire la actionarii majoritari, persoanele care fac parte din organele de conducere, precum și candidații propuși în organele de conducere ale operatorului de transport și de sistem. În cazul constatării neîndeplinirii cerințelor de la art. 34, operatorul de transport și de sistem și persoanele verificate au obligația să aducă la îndeplinire măsurile dispuse de autoritatea competentă în urma acțiunii de verificare.”*

1. ***La articolul 35, alineatul (1) și alineatul (2) se modifică și vor avea următorul cuprins:***

*”(1) Cel puțin din doi în doi ani, operatorul de transport şi de sistem are obligaţia de a elabora și de a prezenta autorității competente planul de investiţii şi de dezvoltare a reţelei de transport pe 10 ani, în concordanţă cu stadiul actual şi evoluţia viitoare a consumului de energie şi a surselor, inclusiv importurile şi exporturile de energie, după consultarea prealabilă cu toți factorii interesați. Planul de dezvoltare a rețelei conține măsuri eficiente pentru a garanta caracterul adecvat al sistemului și siguranța alimentării cu energie electrică. Operatorul de transport și de sistem publică planul de dezvoltare a rețelei pe 10 ani pe site-ul său de internet.”*

*(2) În special, planul de dezvoltare prevăzut la alin. (1) lit. a), va:*

*a) conţine în mod special modalităţile de finanţare şi realizare a investiţiilor privind reţelele de transport, cu luarea în considerare şi a planurilor de amenajare şi sistematizare a teritoriului străbătut de acestea, în condiţiile respectării normelor de protecţie a mediului.*

*b) indica participanților la piață principalele infrastructuri de transport care trebuie să fie construite sau modernizate în următorii 10 ani;*

*c) conține toate investițiile deja stabilite și identifică noi investiții care trebuie să fie efectuate în următorii zece ani; și*

*d) prevedea un interval de timp pentru toate proiectele de investiții.”*

1. ***La articolul 35, după alineatul (2), se introduce un alineat nou, alineatul (21), cu următorul cuprins:***

*”(21) Atunci când elaborează planul de dezvoltare a rețelei pe 10 ani, operatorul de transport și de sistem ia pe deplin în considerare potențialul utilizării consumului dispecerizabil, a instalațiilor de stocare a energiei sau a altor resurse ca alternativă la extinderea sistemului, precum și consumul preconizat, schimburile comerciale cu alte țări și planurile de investiții privind rețelele la nivelul Uniunii și rețelele regionale.”*

1. ***La articolul 35, după alineatul (3), se introduc patru alineate noi, alineatul (4), alineatul (5), alineatul (6) și alineatul (7), cu următorul cuprins:***

*”(4) Autoritatea competentă evaluează dacă planul de dezvoltare a rețelei pe 10 ani abordează toate necesitățile de investiții identificate pe parcursul procesului de consultare, și dacă este conform cu planul neobligatoriu la nivelul Uniunii de dezvoltare a rețelei pe 10 ani. În cazul în care există îndoieli cu privire la conformitatea cu planul la nivelul Uniunii de dezvoltare a rețelei, autoritatea competentă consultă ACER. Autoritatea competentă poate solicita operatorului de transport și de sistem să își modifice planul de dezvoltare a rețelei pe 10 ani. Autoritatea competentă examinează coerența planului de dezvoltare a rețelei pe 10 ani cu planul național privind energia și clima transmis catre Comisia Europeana.*

*(5) Autoritatea competentă monitorizează și evaluează punerea în aplicare a planului de dezvoltare a rețelei pe 10 ani.*

*(6) În situațiile în care operatorul de transport și de sistem, din rațiuni diferite de rațiunile imperioase, asupra cărora nu deține niciun control, nu execută o investiție, care, în conformitate cu planul de dezvoltare a rețelei pe 10 ani, trebuia executată în următorii trei ani, autoritatea competentă are obligația să adopte cel puțin una dintre următoarele măsuri pentru a garanta executarea investiției în cauză dacă investiția este încă relevantă pe baza celui mai recent plan de dezvoltare a rețelei pe 10 ani:*

*a) să solicite operatorului de transport și de sistem să execute investiția în cauză;*

*b) să organizeze o procedură de ofertare privind investiția în cauză, deschisă tuturor investitorilor; sau*

*c) să oblige operatorul de transport și de sistem să accepte o majorare de capital pentru a finanța investițiile necesare și pentru a permite unor investitori independenți să participe la capital.*

*(7) În cazul în care autoritatea competentă a recurs la competențele sale prevăzute la alineatul (6) litera b), aceasta poate obliga operatorul de transport și de sistem să accepte una sau mai multe dintre următoarele măsuri:*

*a) finanțarea de către o parte terță;*

*b) construirea de către o parte terță;*

*c) realizarea noilor active de însuși operatorul în cauză;*

*d) exploatarea noului activ de însuși operatorul în cauză.*

*Operatorul de transport și de sistem furnizează investitorilor toate informațiile necesare pentru realizarea investiției, conectează noile active la rețeaua de transport și, în general, depune toate eforturile pentru a facilita punerea în aplicare a proiectului de investiții. Măsurile relevante cu privire la finanțare fac obiectul aprobării de către autoritatea competentă.”*

1. ***La articolul 36, alineatul (2) se modifică și va avea următorul cuprins:***

*”(2) In cazurile prevăzute de art. 36 alineat (7) pct. e), operatorul de transport şi de sistem poate să achiziționeze servicii si să tranzacționeze energie electrică pentru următoarele situații:*

*a) pentru acoperirea consumului în rețelele electrice proprii şi în locurile de consum care îi aparţin prin tranzacții pe piața angro sau pe piața cu amănuntul;*

*b) pentru menţinerea echilibrului producţie-consum, prin operaţiuni de vânzare-cumpărare în piaţa de echilibrare, operaţiuni de vânzare-cumpărare pe piața angro sau prin operaţiuni de vânzare-cumpărare cu alţi operatori de transport din ţările vecine, conform reglementărilor în vigoare şi reglementări adoptate la nivel european, decizii ACER și altele similare;*

*c) pentru asigurarea mecanismelor de cuplare a pieţelor de energie electrică la care România este parte;*

*d) pentru tranzacționare în contrapartidă, redispecerizare, compensarea dezechlibrelor.”*

1. ***La articolul 36, alineatul 3 se modifică și va avea următorul cuprins:***

*”(3) Operatorul de transport şi de sistem poate efectua operațiuni de vânzare-cumpărare de servicii de sistem cu operatorii de transport şi de sistem din alte țări UE în baza reglementărilor europene care facilitează crearea şi dezvoltarea pieţelor regionale, cu producătorii sau clienţii, conform reglementărilor emise de autoritatea competentă.”*

1. ***La articolul 36, după alineatul (5) se introduc trei alineate noi, alineatul (51), alineatul (52) și alineatul (53), cu următorul cuprins:***

*”(51) Operatorului de transport și de sistem nu i se permite să refuze un nou punct de conectare invocând costuri suplimentare generate de creșterea necesară a capacității elementelor de sistem în perimetrul imediat al punctului de conectar, sau conectarea unei noi instalații de producere sau a unei noi instalații de stocare a energiei prin invocarea unor viitoare limitări posibile ale capacităților de rețea disponibile, de exemplu congestia în părțile îndepărtate ale sistemului de transport. Operatorul de transport și de sistem furnizează toate informațiile necesare.*

*(52) Operatorul de transport și de sistem poate să limiteze capacitatea de conectare garantată sau să ofere conexiuni supuse unor limitări operaționale pentru a asigura eficiența economică în ceea ce privește noi instalații de producere sau noi instalații de stocare a energiei, cu condiția ca aceste limitări să fi fost aprobate de autoritatea competentă.*

 *(53) Autoritatea competentă garantează faptul că toate limitările capacității de conectare garantată sau limitările operaționale se introduc pe baza unor proceduri transparente și nediscriminatorii și nu creează obstacole nejustificate la intrarea pe piață. Atunci când instalația de producere sau instalația de stocare a energiei suportă costurile legate de asigurarea conectării nelimitate, nu se aplică nicio limitare.”*

1. ***La articolul 36, alineatul (7), după litera d) se introduc două litere noi, litera d1) și litera d2), cu următorul cuprins:***

*”d1) răspunde de asigurarea unui sistem electroenergetic sigur, fiabil și eficient;*

*d2) asigură utilizarea tuturor serviciilor de sistem, inclusiv acelea oferite de consumul dispecerizabil și de instalațiile de stocare a energiei, în măsura în care acestea sunt disponibile.”*

1. ***La articolul 36, alineatul (7), literele e) și g) se modifică și vor avea următorul cuprins:***

*”e) achiziţionează serviciile de sistem pentru stabilitatea frecvenței, de reglaj primar, secundar şi terţiar rapid şi lent şi califică producătorii, consumatorii dispecerizabili, operatorii de instalații de stocare a energiei și furnizorii de servicii de echilibrare pe baza unei proceduri proprii, aprobată de autoritatea competentă;*

*g) asigură alocarea capacităţilor de interconexiune, pune la dispoziția participanților piața de alocare de capacitate, colectează venituri rezultate din gestionarea congestiilor şi efectuează plăţi în temeiul mecanismului de compensare între operatorii de transport şi de sistem în conformitate cu regulamentele europene acordând şi gestionând accesul terţilor şi oferind explicaţii motivate atunci când refuză un astfel de acces, fără să abuzeze, în situaţia vânzării sau a cumpărării de energie electrică de către operatori economici afiliaţi, de informaţiile sensibile din punct de vedere comercial obţinute de la terţi în contextul acordării accesului la reţea, sub supravegherea autorității competente.”*

1. ***La articolul 36, alineatul (7), litera o) se modifică și va avea următorul cuprins:***

*”o) elaborează, în condiţiile legii, planul de apărare a SEN”*

1. ***La articolul 36, alineatul (7), după litera s) se introduc șase litere noi,*** ***litera ș), litera t), litera ț), litera u), litera v) și litera x)‚ cu următorul cuprins:***

*”ș) adoptă un cadru de cooperare și coordonare între centrele de coordonare regionale;*

*t) participă la evaluarea adecvării resurselor la nivel european și la nivel național;*

*ț) digitalizează sistemele de transport;*

*u) gestionează datele, inclusiv cele privind dezvoltarea de sisteme de gestionare a datelor, de securitatea cibernetică și de protecție a datelor, sub rezerva normelor aplicabile și fără a aduce atingere competențelor altor autorități;*

*v) stabilește și publică proceduri transparente și eficiente privind racordarea nediscriminatorie la sistemul de transport a unor noi instalații de producere și a unor noi instalații de stocare a energiei. Procedurile respective sunt supuse aprobării autorității competente;*

*x) colectează toate tarifele aferente sistemului de transport, inclusiv a tarifelor de acces la rețea și a tarifelor pentru servicii de sistem.”*

1. ***La articolul 36, după alineatul (71), se introduce un alineat nou, alineatul (72), cu următorul cuprins:***

*”(72) În exercitarea atribuțiilor menționate la alineatul (7), operatorul de transport și de sistem ține cont de recomandările formulate de centrele de coordonare regionale.”*

1. ***La articolul 36, alineatul (9) și alineatul (10) se modifică și vor avea următorul cuprins:***

*”(9)* *Restricţiile în aprovizionarea cu energie electrică în situaţii de urgenţă trebuie să respecte criterii predefinite în ceea ce priveşte gestionarea dezechilibrelor de către operatorul de transport şi de sistem. Orice măsură de siguranţă trebuie luată în strânsă colaborare şi cu consultarea altor operatori de transport şi de sistem implicaţi, cu respectarea contractelor bilaterale aplicabile, a acordurilor privind schimbul de informaţii, regulamentele europene și a codurilor de rețea.*

*(10) Operatorul de transport şi de sistem publică informaţiile referitoare la propriile activităţi, necesare utilizatorilor de reţea, conform reglementărilor autorității competente, regulamentele europene, în vederea asigurării accesului eficient la reţea, a unei concurenţe efective şi a funcţonării eficiente a pieţei de energie, păstrează confidenţialitatea informaţiilor sensibile din punct de vedere comercial pe care le-au obţinut în cursul desfăşurării activităţii, inclusiv a celor obţinute de la terţi în contextul acordării sau al negocierii accesului la reţea, şi nu divulgă nicio informaţie sensibilă din punct de vedere comercial căt re celelalte părţi ale operatorului economic, cu excepţia cazului în care acest lucru se impune în vederea încheierii unei tranzacţii comerciale.”*

1. ***La articolul 36, după alineatul (14), se introduc cinci alineate noi, alineatul (15), alineatul (16), alineatul (17), alineatul (18) și alineatul (19), cu următorul cuprins:***

*”(15) La executarea sarcinii menționate la la alineatul 7 litera e), operatorul de transport și de sistem achiziționează servicii de echilibrare cu respectarea următoarelor condiții:*

*a) utilizarea unor proceduri transparente, nediscriminatorii și bazate pe piață;*

*b) cu participarea tuturor întreprinderilor din domeniul energiei electrice și a tuturor participanților la piață care îndeplinesc condițiile de calificare tehnică, inclusiv a participanților la piață care oferă energie din surse regenerabile, a participanților la piață care oferă servicii de consum dispecerizabil, a operatorilor de instalații de stocare a energiei și a participanților la piață implicați în agregare. Autoritatea competentă și operatorul de transport și de sistem, în strânsă colaborare cu toți participanții la piață, stabilesc cerințele tehnice de participare la piețele respective, pe baza caracteristicilor tehnice ale respectivelor piețe.*

*(16) Operatorul de transport și de sistem achiziționează serviciile de sistem care nu au ca scop stabilitatea frecvenței de la orice participanți la piață, inclusiv participanți la piață care oferă energie din surse regenerabile, participanți la piață care oferă servicii de consum dispecerizabil, operatori ai instalațiilor de stocare a energiei și participanți la piață angajați în agregare, în conformitate cu proceduri transparente, nediscriminatorii și bazate pe piață, aprobate de autoritatea competentă, în conformitate cu dispozițiile articolului 36 alineatul (~~17~~ 15), cu excepția cazului în care a solicitat și autoritatea competentă a acordat o derogare datorită faptului că a apreciat că furnizarea pe piață de servicii care nu au ca scop stabilitatea frecvenței nu este eficientă din punct de vedere economic.*

*(17) Achiziția serviciilor de sistem fără frecvență nu se aplică componentelor de rețea complet integrate.*

*(18) Operatorul sistemului de transport se coordonează cu operatorii sistemului de distribuție pentru a asigura utilizarea optimă a resurselor, pentru a asigura funcționarea sigură și eficientă a sistemului și pentru a facilita dezvoltarea pieței.*

*(19) Operatorul de transport și de sistem sunt remunerati în mod adecvat pentru achiziționarea unor astfel de servicii pentru a le permite să recupereze cel puțin costurile corespunzătoare rezonabile, inclusiv cheltuielile necesare pentru tehnologia informației și comunicațiilor și costurile infrastructurii.”*

1. ***Articolul 43 se modifică și va avea următorul cuprins:***

*”Operatorul desemnat al pieţei de energie electrică*

*(1) Operatorul desemnat al pieței de energie electrică asigură organizarea şi administrarea pieței cuplate intrazilnice și a pieței cuplate pentru ziua următoare.*

 *(2) Operatorului desemnat al pieței de energie electrică nu îi este permisă divulgarea informațiilor legate de tranzacțiile de energie electrică pe care le deține, obținute pe parcursul activității sale, altfel decât în condițiile legii.*

*(3) Prețurile și cantitățile stabilite în urma tranzacțiilor efectuate pe piața intrazilnică și pe piața pentru ziua următoare, se fac publice conform reglementărilor autorității competente.”*

1. ***La articolul 45, alineatul (1), litera c) se modifică și va avea următorul cuprins:***

*”c) elaborează, prin consultare cu utilizatorii de sistem si respectiv operatorul de transport si de sistem, un plan transparent de dezvoltare a rețelei de distribuție care va fi publicat cel puțin la fiecare doi ani și prezentat autorității competente. Planul de dezvoltare a rețelei oferă transparență în privința serviciilor de flexibilitate necesare pe termen mediu și lung și stabilește investițiile planificate pentru următorii cinci-zece ani, punând un accent deosebit pe infrastructura de distribuție principală necesară pentru a racorda noile capacități de producere și noile sarcini, inclusiv punctele de reîncărcare pentru vehiculele electrice. Planul de dezvoltare a rețelei include, de asemenea, utilizarea consumului dispecerizabil, a eficienței energetice, a instalațiilor de stocare a energiei sau a altor resurse pe care trebuie să le utilizeze operatorul de distribuție ca alternativă la extinderea sistemului.”*

1. ***La articolul 45, alineatul (1), litera e) se modifică și va avea următorul cuprins:***

*”e) difuzează, în mod nediscriminatoriu, în conformitate cu normele privind protecția datelor, informațiile referitoare la propriile activități, necesare utilizatorilor de rețea, nefiindu-i permisă divulgarea informațiilor comerciale cu caracter confidențial obținute pe parcursul activității sale. În acest sens, programul de conformitate menționate la punctul (d) al Articolului 48(1) trebuie să cuprindă măsuri specifice pentru a exclude accesul discriminatoriu la date al părților eligibile, după cum se prevede la articolul 62, alin.(1), lit. h13).”*

1. ***La articolul 45, alineatul (1), după litera g), se introduc cinci litere noi,*** ***litera h), litera i), litera j), litera k) și litera l), cu următorul cuprins:***

*”h) achiziționează produse și servicii necesare în vederea exploatării eficiente, fiabile și sigure a sistemului de distribuție. Normele adoptate de către operatorul de distribuție în acest scop sunt obiective, transparente și nediscriminatorii și sunt elaborate în coordonare cu operatorul de transport și de sistem și cu alți participanți la piață relevanți. Clauzele și condițiile, inclusiv normele și tarifele, după caz, aplicabile furnizării și prestării de astfel servicii de către operatorii de distribuție se stabilesc în mod nediscriminatoriu și au în vedere costurile și se publică pe pagina de internet a operatorului de distribuție.*

*i) în îndeplinirea atribuțiilor menționate la punctul (h) de mai sus, operatorul de distribuție achiziționează serviciile de sistem care nu au ca scop stabilitatea frecvenței și care sunt necesare pentru sistemul său, conform unor proceduri transparente, nediscriminatorii și bazate pe piață, cu excepția cazului în care autoritatea competentă a determinat că prestarea bazată pe piață a serviciilor de sistem care nu au ca scop stabilitatea frecvenței nu este rentabilă și a acordat o derogare. Obligația de a achiziționa servicii de sistem care nu au ca scop stabilitatea frecvenței nu se aplică componentelor de rețea complet integrate.*

*j) cooperează cu operatorul de transport și de sistem pentru participarea efectivă la piețele cu amănuntul, la piețele angro și la piețele de echilibrare a participanților la piață conectați la rețeaua lor. Prestarea de servicii de echilibrare care rezultă din resurse situate în sistemul de distribuție este convenită cu operatorul de transport și de sistem.*

*k) aprobă conectarea punctelor de reîncărcare private și cu acces public la rețelele de distribuție, conform reglementărilor autorității de reglementare.*

*l) poate deține puncte de reîncărcare exclusiv pentru uz propriu.”*

1. ***Articolul 45, alineatul (3) se modifică și va avea următorul cuprins:***

*”(3) În cazurile menționate la alineatul 1 punctul (h) si punctul (i) de mai sus, operatorul de distribuție va asigura participarea efectiva a tuturor participantilor la piata, pe baza unor proceduri transparente şi nediscriminatorii, cu respectarea mecanismelor concurenţiale aprobate de autoritatea competentă.”*

1. ***La articolul 45, după alineatul (6), se introduc două alineate noi,*** ***alineatul (7) și alineatul (8), cu următorul cuprins:***

*”(7) Prin derogare de la alin. (1) litera l) autoritatea competentă poate permite operatorilor de distribuție să dețină, să dezvolte, să administreze sau să exploateze puncte de reîncărcare pentru vehicule electrice numai dacă sunt îndeplinite cumulativ următoarele condiții:*

*a) în urma unei proceduri de licitație deschise, transparente și nediscriminatorii, supuse revizuirii și aprobării de către autoritatea competentă, fie nu li s-a atribuit altor părți dreptul de a deține, de a dezvolta, de a administra sau de a exploata puncte de reîncărcare pentru vehiculele electrice, fie aceste alte părți nu pot furniza respectivele servicii la un cost rezonabil și în timp util;*

*b) autoritatea competentă a efectuat o analiză ex-ante a condițiilor procedurii de licitație în temeiul literei a) și și-a dat aprobarea;*

*c) operatorul de distribuție exploatează punctele de reîncărcare pe baza accesului la rețea al terților în conformitate cu articolul 25 și nu face discriminări între utilizatorii sau categoriile de utilizatori ai sistemului, în special în favoarea întreprinderilor sale conexe.*

*Autoritatea* *competentă poate redacta orientări sau clauze de achiziții pentru a ajuta operatorii de distribuție să asigure o procedură de licitație corectă.*

*(8) În cazul implementării condițiilor de la alineatul (7) de mai sus, autoritatea competentă efectuează, la intervale regulate sau cel puțin la fiecare cinci ani, o consultare publică pentru a reevalua eventualul interes al altor părți de a deține, de a dezvolta, de a exploata sau de a administra puncte de reîncărcare pentru vehiculele electrice. În cazul în care consultarea publică arată că există părți terțe care pot deține, dezvolta, exploata sau administra astfel de puncte, autoritatea competentă asigură încetarea treptată a activităților desfășurate de operatorii de distribuție în acest domeniu, sub rezerva finalizării cu succes a unei proceduri de licitație menționate la alineatul (7) litera a). În condițiile procedurii respective, autoritatea competentă poate permite operatorului de distribuție să recupereze valoarea reziduală a investiției în infrastructura de reîncărcare.”*

1. ***După articolul 45, se introduce un articol nou, articolul 451, cu următorul cuprins:***

*Stimulente pentru utilizarea flexibilității în rețelele de distribuție*

*”451. (1) Autoritatea competentă elaborează cadrul de reglementare prin care operatorii de distribuție sunt stimulați să achiziționeze servicii de flexibilitate, inclusiv gestionarea congestiilor în regiunile pe care le deservesc, în vederea îmbunătățirii eficienței în ceea ce privește exploatarea și dezvoltarea sistemului de distribuție.*

*(2) Operatorii de distribuție pot achiziționa serviciile prevăzute la alin.1 de la entitățile care oferă servicii de producere distribuită, de consum dispecerizabil sau de stocare a energiei și promovează luarea unor măsuri de eficiență energetică, în cazul în care aceste servicii reduc în mod eficient din punctul de vedere al costurilor necesitatea de modernizare sau de înlocuire a capacităților de energie electrică și susțin funcționarea eficientă și sigură a sistemului de distribuție.*

*(3) Operatorii de distribuție achiziționează serviciile prevăzute la alin.1 conform unor proceduri transparente, nediscriminatorii și bazate pe piață, conform reglementărilor autorității competente.*

*(4) Autoritatea competentă elaborează specificațiile pentru serviciile de flexibilitate achiziționate și, după caz, produsele de piață standardizate pentru astfel de servicii cel puțin la nivel național.*

*(5) Operatorii de distribuție schimbă între ei toate informațiile necesare și se coordonează cu operatorii de transport și de sistem pentru a asigura o utilizare optimă a resurselor, pentru a asigura funcționarea eficientă și sigură a sistemului și pentru a facilita dezvoltarea pieței.*

*(6) Operatorii de distribuție sunt remunerați în mod adecvat pentru achiziționarea unor astfel de servicii pentru a le permite să recupereze cel puțin costurile rezonabile corespunzătoare, inclusiv cheltuielile cu tehnologiile de informare și comunicare necesare și costurile cu infrastructura.”*

1. ***Articolul 46 alineatul (22) se modifică și va avea următorul cuprins:***

*”(22) În cazul în care proprietarul unei reţele de distribuţie de interes public aflate în zona de concesiune a unui operator de distribuţie concesionar intenţionează să înstrăineze reţeaua de distribuţie sau în situaţia prevăzută la alin. (2), acesta are obligaţia de a face o ofertă de vânzare operatorului de distribuţie concesionar, la o valoare justificată care nu poate depăși valoarea netă contabilă a activelor componente. În cazul în care valoarea nu poate fi demonstrată prin documente contabile, proprietarul rețelei poate solicita certificarea valorii acesteia de un expert autorizat independent care ia în considerare și starea tehnică a acesteia.”*

1. ***La articolul 46, după alineatul (22), se introduce un alineat nou, alineatul (23), cu următorul cuprins:***

*”(23) Operatorul de distribuţie concesionar are obligaţia de a achiziţiona**pe criterii de eficienta economica luand in consideratie si starea tehnica****,*** *conform reglementarilor autoritatii competente**strict elementele de rețea necesare asigurării continuității alimentării cu energie electrică a consumatorilor deja racordați în termen de 120 de zile de la data comunicării de proprietar a valorii de achiziţie.”*

1. ***După articolul 46, se introduce un articol nou,*** ***articolul 461, cu următorul cuprins:***

*”461.(1) Operatorii de distribuție nu au dreptul să dețină, să dezvolte, să administreze și să exploateze instalațiile de stocare a energiei.*

*(2) Prin derogare de la alienatul (1), autoritatea**competentă poate permite operatorilor de distribuție să dețină, să dezvolte, să administreze sau să exploateze instalații de stocare a energiei care sunt componente de rețea complet integrate și au fost aprobate de către autoritatea competentă sau dacă sunt îndeplinite cumulativ următoarele condiții:*

*a) în urma unei proceduri de licitație deschisă, transparentă și nediscriminatorie, supusa reviurii si aprobarii de catre autoritatea competentă nu a atribuit altor părți**dreptul de a deține, de a dezvolta, de a administra, sau de a exploata astfel de instalații sau aceste alte părți nu pot furniza respectivele servicii la un cost rezonabil și în timp util;*

*b) astfel de instalații sunt necesare pentru ca operatorii de distribuție să își îndeplinească obligațiile care le revin în temeiul prezentei legi în vederea exploatării eficiente, fiabile și sigure a sistemului de distribuție, iar instalațiile nu sunt utilizate pentru a cumpăra sau vinde energie electrică pe piețele de energie electrică; și*

*c) autoritatea competentă a evaluat necesitatea unei astfel de derogări și a efectuat o evaluarea a procedurii de licitație inclusiv a efectuat o evaluare a procedurii de licitație, inclusiv a condițiilor respectivei proceduri și și-a dat aprobarea. Autoritatea competentă poate redacta orientări sau clauze de achiziții pentru a ajuta operatorii de distribuție să asigure o procedură de licitație corectă.*

*(3) Autoritatea competentă efectuează, la intervale regulate sau cel puțin la fiecare cinci ani, o consultare publică cu privire la instalațiile existente de stocare a energiei pentru a evalua eventuala disponibilitate și eventualul interes de a investi în astfel de instalații. Atunci când consultarea publică, evaluată de autoritatea competentă arată că există părți terțe care pot deține, dezvolta, exploata sau administra astfel de instalații în mod eficace din punctul de vedere al costurilor, autoritatea**competentă**asigură încetarea treptată a activităților desfășurate de operatorii de distribuție în acest domeniu în termen de 18 luni. În condițiile acestei proceduri, autoritatea competentă poate permite operatorilor de distribuție să primească o compensație rezonabilă, în special pentru a recupera valoarea reziduală a investiției realizate de aceștia în instalațiile de stocare a energiei.*

*(4) Alineatul (3) nu se aplică în cazul componentelor de rețea complet integrate sau pentru perioada de amortizare obișnuită a noilor instalații de stocare în baterii pentru care se ia o decizie finală privind investiția până la 4 iulie 2019, cu condiția ca astfel de instalații de stocare în baterii:*

*a) să fie conectate la rețea în următorii doi ani;*

*b) să fie integrate în sistemul de distribuție;*

*c) să fie utilizate exclusiv pentru restabilirea instantanee reactivă a securității rețelei în caz de situații neprevăzute în rețea, dacă o astfel de măsură de restabilire începe imediat și se încheie în momentul în care redispecerizarea regulată poate rezolva situația; și*

*d) să nu fie utilizate pentru a cumpăra sau vinde energie electrică pe piețele de energie electrică, inclusiv pentru echilibrare.”*

1. ***La articolul 50, alineatul 2, după litera b) se introduc trei litere noi, litera c), litera d) și litera e), cu următorul cuprins:***

*”c) obligația de a achiziționa servicii de flexibilitate prevăzută la articolul 451 și de la obligația, prevăzută la articolul 45 alineatul (1) litera c) ca operatorul să-și dezvolte sistemele pe baza unor planuri de dezvoltare a rețelei;*

*d) obligația prevăzută la articolul 45 alineatul (1), litera l) de a nu deține, dezvolta, administra sau exploata puncte de reîncărcare pentru vehiculele electrice; și*

*e) obligația prevăzută la articolul 461(1) de a nu deține, dezvolta, administra sau exploata instalații de stocare a energiei.”*

1. ***Articolul 52 se modifică și va avea următorul cuprins:***

*”(1) Pentru furnizarea energiei electrice la clienți se încheie un contract, în conformitate cu prevederile legale în vigoare.*

*(2) Furnizorii sunt liberi să stabilească prețul la care furnizează energia electrică clienților, cu exceptia situatiilor expres reglementate de prezenta lege.*

*(3) Energia electrică furnizată clientului se facturează de către furnizor, conform reglementărilor emise de autoritatea competentă şi prevederilor legale în vigoare.*

*(4) Sunt interzise consumul şi furnizarea de energie electrică fără încheierea contractului de furnizare, cu excepţia situaţiilor reglementate în acest sens de către autoritatea competentă.”*

1. ***Articolul 53 se modifică și va avea următorul cuprins:***

*”Furnizarea de ultimă instanță*

 *(1) Furnizorii de ultimă instanţă se desemnează de către autoritatea competentă dintre furnizorii existenţi pe piaţa de energie, prin mecanisme concurenţiale, pe baza unui regulament care stabileşte modalităţile şi criteriile de selecţie a acestora.*

 *(2) Furnizorul de ultimă instanţă asigura conform reglementărilor emise de autoritatea competentă furnizarea energiei electrice clienţilor finali care nu mai au asigurată furnizarea de energie electrică din nicio altă sursă ca umare a faptului că furnizorul se află în situaţia de a i se retrage licenţa de furnizare în cursul desfăşurării activităţii sau în orice altă situaţie identificată de autoritatea competentă în care clienţii finali nu au asigurată furnizarea de energie electrică din nicio altă sursă, cu excepţia clienţilor deconectaţi pentru sustragere de energie electrică ori neplată, conform reglementărilor emise de autoritatea competentă.*

*(3) Furnizarea energiei electrice de către furnizorii de ultimă instanță se realizează pe bază de contracte elaborate și aprobate de autoritatea competentă.*

*(4) Trecerea unui client aflat în una din situațiile prevăzute la alin. (2) la furnizorul de ultimă instanţă se face conform reglementărilor emise de autoritatea competentă, fără a fi necesară semnarea unui contract de furnizare.*

*(5) În cazul schimbării furnizorului ca urmare a trecerii la furnizorul de ultimă instanţă în condiţiile prevăzute la alin. (2), operatorul reţelei la care este racordat locul de consum va asigura continuitatea în alimentarea cu energie electrică a acestuia, iar energia electrică şi serviciile aferente furnizării în aceste condiţii vor fi suportate prin intermediul furnizorului de ultimă instanţă.”*

1. ***Articolul 54 se modifică și va avea următorul cuprins:***

*”Serviciul universal*

*(1) Serviciul universal se asigura de către furnizorii de energie electrica pe baza de contract cadru elaborat si aprobat de către autoritatea competentă;*

*(2) Furnizorii de energie electrică care au încheiate contracte în piața concurențială cu clienți casnici au obligația de a publica, conform reglementărilor autorității competente, oferte de serviciu universal și de a încheia contracte de furnizare a energiei electrice în cazul în care primesc o solicitare în acest sens de la un client care are dreptul la serviciul universal.”*

1. ***Articolul 55 se abrogă.***
2. ***Articolul 56 se abrogă.***
3. ***La articolul 57, alineatul (11) se modifică și va avea următorul cuprins:***

*”(11)Furnizorul este obligat să înfiinţeze un punct unic de contact, care să asigure clienţilor finali modalităţi adecvate de informare cu privire la drepturile acestora, la legislaţia în vigoare, la căile de soluţionare a litigiilor în cazul unor cereri, plângeri, sesizări, reclamaţii sau contestaţii. Punctul unic de contact poate face parte din punctul de informare generală a clienţilor finali.”*

1. ***La articolul 57, după alineatul (2) se introduce un alineat nou, alineatul (21), care va avea următorul cuprins:***

*”(21) Furnizorul trebuie să ofere clienţilor finali opțiunea de a primit pe cale electronica facturi și informații de facturare precum și modalități flexibile de efectuare a plăților propriu-zise ale facturilor.”*

1. ***La articolul 57, alineatul (5) se modifică și va avea următorul cuprins:***

*”(5) Furnizorul pune la dispoziţia clienților datele privind consumul într-un format uşor de înţeles şi armonizat la nivel naţional, conform reglementărilor emise de autoritatea competentă.”*

1. ***Articolul 57 alineatul (6) se modifică și va avea următorul cuprins:***

*”(6)* *Furnizorul are obligația să achiziționeze energie electrică astfel încât să asigure acoperirea consumului clienților săi”.*

1. ***La articolul 57, după*** ***alineatul (7), se introduc șapte alineate noi, alineatul (8), alineatul (9), alineatul (10), alineatul (11), alineatul (12), alineatul (13) si alineatul (14) cu următorul cuprins:***

*”(8) Furnizorul este obligat să furnizeze clienților finali informații referitoare la avantajele, costurile și riscurile pe care le prezintă contractele de furnizare a energiei electrice cu prețuri dinamice inclusiv cu privire la necesitatea de a avea un sistem inteligent de măsurare;*

*(9) Furnizorul este obligat să obțină acordul clientului final anterior trecerii acestuia la un contract de furnizare a energiei electrice cu prețuri dinamice.*

*(10) Furnizorul este obligat să transmită autorității competentă ofertele de furnizare de energie electrică, atât ofertele tip pentru clientii casnici si microîntreprinderi cât si ofertele cu prețuri dinamice.*

*(11)**Furnizorul este obligat să informeze cel puțin clienții casnici și microîntreprinderile cu un consum anual estimat sub 100.000 kWh, prin intermediul facturilor sau in documente anexate acestora sau prin alte mijloace de comunicare agreate cu privire la existența instrumentelui de comparare a ofertelor furnizorilor, inclusiv a ofertelor de contracte de furnizare a energiei electrice pus la dispozitie de catre autoritatea competentă.*

*(12) Pentru a permite clienților finali să compare mai multe oferte, furnizorul de energie electrică trebuie să prezinte oferte tip cel puțin pentru clienții prevazuti la alin (11).*

*(13)* *Furnizorul este obligat să comunice clienților informațiile prevăzute la articolul 58 alin (2) înainte de încheierea sau de confirmarea contractului.*

*(14) Furnizorul este obligat să asigure clienților finali un sistem de gestionare a plângerilor simplu, echitabil și prompt.”*

1. ***La articolul 58, alineatul (1) se modifică și va avea următorul cuprins:***

*”(1) La cererea scrisă a unui client final, furnizorul este obligat să răspundă, în scris în termen de cel mult 15 zile lucrătoare, o ofertă privind condițiile echitabile de furnizare a energiei electrice, care va conține, într-o manieră vizibilă și într-un limbaj simplu și concis, un rezumat al condițiilor contractuale cheie, inclusiv, dar fără a se limita la informații cu privire la prețul de furnizare, termenii de plată și data-limită de încheiere a contractului de furnizare.”*

1. ***La articolul 58, după alineatul (11), se introduce un alineat nou, alineatul (12), cu următorul cuprins:***

*”(12) În cazul în care contractele de furnizare sunt încheiate prin intermediari, informațiile referitoare la aspectele prevăzute la alineatul (2) vor fi furnizate clienților finali, înainte de încheierea contractului.”*

1. ***La articolul 58, alineatul (5) se modifică și va avea următorul cuprins:***

*”(5) Furnizorul este îndreptăţit să solicite unui client final constituirea de garanţii financiare* *pentru o perioadă de consum echivalent de maximum un an în cazul constatării, conform prevederilor legale în vigoare, a unor acţiuni menite să denatureze în orice fel indicaţiile echipamentelor de măsurare sau să sustragă energia electrică prin ocolirea echipamentelor de măsurare din partea acestuia.”*

1. ***După*** ***Articolul 59 se introduce un articol nou, articolul 591, cu următorul cuprins:***

*”59 (1)* *Furnizorul de energie electrică are obligația să emită facturi care să cuprindă informații concrete, clare, transparente, complete, lizibile și ușor de înțeles, care să permită clienților finali să își ajusteze consumul și să compare ofertele de furnizare de energie electrică.*

*(2) La cerere, clienții finali primesc o explicație clară și ușor de înțeles a modului de calculare a facturii, în special în cazul în care facturile nu sunt bazate pe consumul real.*

*(3) Clienții finali au dreptul să primească, gratuit, facturile și informațiile de facturare.*

*(4) Furnizorul trebuie să includă în factura emisă clientului final cel puțin informațiile stabilite de către autoritatea competentă.”*

1. ***La articolul 61, după alineatul (7), se introduce un alineat nou, alineatul (8), cu următorul cuprins:***

*”(8) Clienții finali au obligația să contribuie, în mod transparent și nediscriminatoriu, la costurile asociate introducerii sistemelor de măsurare inteligentă.”*

1. ***La articolul 62, alineatul (1), după*** ***litera a) se introduce o literă nouă, litera a1), cu următorul cuprins:***

*”a1) să participe inclusiv acei clienți finali care oferă consum dispecerizabil prin agregare, pe toate piețele de energie electrică, alături de producători, într-un mod nediscriminatoriu;”*

1. ***La articolul 62, alineatul (1), după litera f) se introduce o literă nouă, litera f1), cu următorul cuprins:***

*”f1) să acționeze, individual sau în comun, în calitate de clienți activi, conform prevederilor reglementărilor emise de autoritatea competentă;”*

1. ***La articolul 62, alineatul (1), litera g) se modifică și va avea următorul cuprins:***

*”g) să achiziţioneze energia electrică de la un furnizor de energie, indiferent de statul membru în care este înregistrat furnizorul, cu condiţia să respecte normele aplicabile de comercializare şi de echilibrare stabilite pe teritoriul României;”*

1. ***La articolul 62, alineatul (1), litera h) se modifică și va avea următorul cuprins:***

*”h) să schimbe furnizorul sau participantul la piață implicat în agregare sau să participe la sisteme de schimbare colectivă, într-un mod nediscriminatoriu privind costul, efortul și timpul, în mod gratuit, conform reglementărilor aprobate de autoritatii competente.”*

1. ***La articolul 62, alineatul (1), litera h1) se completeazăși va avea următorul cuprins:***

*”h1) să li se notifice în mod corespunzător orice intenție de modificare a condițiilor/ clauzelor contractuale și să fie informați, în momentul notificării, cu privire la dreptul de a inceta contractul în cazul în care nu acceptă noile condiții contractuale sau modificari ale prețului de furnizare notificate de către furnizor. Furnizorul și, după caz, alți operatori economici care au dreptul să încheie contracte bilateralecu clienții finali notifică clienților orice modificare a tarifelor /prețurilor, în mod direct și în timp util, cu cel puțin două săptămâni în avans, respectiv cu cel puțin treizeci de zile înainte de intrarea în vigoare a ajustării în ceea ce îi privește pe clienții casnici. În cazul în care contractul prevede o modificare viitoare a produsului sau a prețului ori o reducere, acest lucru se indică pe factură, împreună cu data de la care are loc modificarea.”*

1. ***La articolul 62, alineatul (1), litera h8 se modifică și va avea următorul cuprins:***

*“h8) să dețină datele privind consumul propriu şi să poată acorda acces la datele de măsurare, prin înțelegere explicită şi în mod gratuit, oricărui furnizor licențiat/agregator. Operatorii de rețea sunt obligați să furnizeze aceste date furnizorului sau agregatorului în cauză. Formatul de prezentare a datelor şi procedura de acces al furnizorilor, al agregatorilor şi al consumatorilor la aceste date sunt reglementate de autoritatea competentă. Nu se pot percepe costuri suplimentare în sarcina clienților pentru acest serviciu;”*

1. ***La articolul 62, alineatul (1), după*** ***litera h10) se introduce o literă nouă, litera h11), cu următorul cuprins:***

*” h11) să se grupeze* *în cadrul unui sistem de schimbare colectiva a furnizorului;*”

1. ***La articolul 62, alineatul (1), litera i) se modifică și va avea următorul cuprins:***

*”(i) să cumpere energie electrică de la un furnizor la alegere și să încheie la alegere contracte cu unul sau mai mulți furnizori de energie în același timp, pentru un singur loc de consum cu conditia de a stabili punctele necesare de conectare și de măsurare”;*

1. ***La articolul 62, alineatul (1), după litera i1) se introduc două litere noi, litera i2) și litera i3), care vor avea următorul cuprins:***

*”i2) să încheie contracte de energie electrică la prețuri dinamice, cu cel puțin un furnizor și cu oricare furnizor care are peste 200.000 de clienți finali, cu condiția să aibă un sistem inteligent de măsurare.*

*i3) să primească informații despre avantajele, costurile și riscurile unor astfel de contracte de energie electrică la prețuri dinamice, inclusiv cu privire la necesitatea de a avea un sistem inteligent de măsurare.”*

1. ***Articolul 62, alineatul (1), litera j) se modifică și va avea următorul cuprins:***

*”j) să supună soluționării autorității competente divergențele rezultate din derularea contractelor încheiate în sectorul energiei electrice, inclusiv litigiile dintre participanții la piață implicați în agregare și alți participanți la piață, inclusiv cele rezultate din responsabilitatea pentru dezechilibre, în baza unor proceduri elaborate de autoritatea competentă;”*

1. ***La articolul 62, alineatul (1), după litera l) se introduc două litere noi, litera m) și litera n), cu următorul conținut:***

*”m) să încheie contracte de agregare cu participanții la piață implicați în agregare, inclusiv agregatori independenți, fiind deplin informați în prealabil cu privire la clauzele și condițiile contractuale oferite de aceștia, fără a fi necesar acordul furnizorului sau vreunui alt participant la piață. Furnizorul nu le poate impune clienților obligații, proceduri sau tarife tehnice și administrative discriminatorii în funcție de încheierea sau nu de către aceștia a unui contract cu un participant la piață implicat în agregare, nici nu poate impune nu sunt plăți, sancțiuni sau alte restricții contractuale nejustificate în contractul de furnizare;*

*n) să primească gratuit, cel puțin o dată pentru fiecare perioadă de facturare, în cazul în care clientul solicită acest lucru, toate datele relevante referitoare la consumul dispecerizabil sau datele referitoare la energia electrică furnizată și vândută;”*

1. ***La articolul 62, alineatul (3) se modifică și va avea următorul cuprins:***

*”(3) Procedura prevăzută la alin. (1) lit. h) trebuie să garanteze unui client care dorește să schimbe furnizorul sau participantul la piață implicat în agregare, cu respectarea condițiilor contractuale, că această schimbare se poate realiza în termen de maximum 3 săptămâni de la inițierea acesteia dar nu mai tarziu de anul 2026, iar procesul tehnic de schimbare a furnizorului nu trebuie să dureze mai mult de 24 de ore și trebuie să fie posibil în orice zi lucrătoare”;*

1. ***La articolul 62, după alineatul (3), se introduc patru alineate noi, alineatul (4), alineatul (5), alineatul (6) și alineatul (7), cu următorul cuprins:***

*”(4)**Clienții casnici au dreptul să primească informații adecvate cu privire la alternativele de întrerupere a livrarilor de energie electrica, cu suficient timp înainte de data prevăzută a întreruperii. Aceste măsuri alternative pot să privească surse de sprijin pentru evitarea întreruperii, sisteme de plată anticipată, audituri energetice, servicii de consultanță în domeniul energiei, planuri alternative de plată, consiliere pentru gestionarea datoriilor sau moratorii privind întreruperea și nu constituie un cost suplimentar pentru clienții care se confruntă cu riscul întreruperii.*

*(5) Cel puțin clienții casnici și întreprinderile mici au dreptul să schimbe furnizorul de energie electrică sau participantul la piață implicat în agregare, fără nicio taxă de schimbare.*

*(6) Prin derogare de la prevederile alin. (5), furnizorii de energie electrică sau participanții la piață implicați în agregare pot percepe clienților finali, comisoane pentru încetarea contractelor de furnizare a energiei electrice încheiate pe o durată determinată și cu prețuri fixe, în cazul rezilierii lor anticipate de către clientul final.*

*(7) Comisioanele de încetare prevăzute la alin. (6) trebuie să îndeplinească cumulativ următoarele condiții:*

*a) să fie comunicate în mod clar clientului înainte de încheierea contractului;*

*b) să fie prevăzute în contractul de furnizare pe care clientul l-a semnat;*

*c) să fie proporționale și să nu depășească suma pierderilor economice directe cauzate de client furnizorului sau participantului la piață implicat în agregare prin rezilierea contractului, inclusiv costurile oricărei investiții sau pachete de servicii deja furnizate clientului în temeiul contractului respectiv. Sarcina probei privind pierderile economice directe revine furnizorului sau participantului la piață implicat în agregare.”*

1. ***Articolul 63 se modifică și va avea următorul cuprins:***

*”Clienți activi*

*63. (1) Clienții activi au următoarele drepturi :*

*a) de a beneficia de aceleași drepturi și reguli de protecție a clienților, ca acelea la care ar avea dreptul individual,i fără să li se aplice obligații, proceduri și tarife tehnice sau administrative disproporționate sau discriminatorii și nici tarife de rețea care nu reflectă costurile;*

*b) să opereze fie direct, fie prin agregare;*

*c) să vândă energie electrică autoprodusă, inclusiv prin contracte de achiziție de energie electrică;*

*d) să participe la mecanisme de flexibilitate care permit modificarea modelelor de producere și / sau consum ca reacție la un semnal extern (cum ar fi o modificare a prețului) și la scheme de eficiență energetică;*

*e) să delege unui terț gestionarea instalațiilor necesare pentru desfășurarea activităților lor, inclusiv instalarea, exploatarea, prelucrarea datelor și întreținerea, fără ca terțul să fie considerat drept un client activ,*

*f) să beneficieze de aplicarea unor tarife de rețea transparente, nediscriminatorii și care reflectă costurile, calculate separat pentru energia electrică introdusă în rețea și pentru energia electrică consumată din rețea, conform reglementărilor autorității competente;*

*g) să dețină instalații de stocare a energiei.*

*(2) Clienții activi care dețin instalații de stocare a energiei electrice au următoarele drepturi, în conformitate cu reglementările autoritatii competente:*

*a) să fie racordați la rețea, cu condiția ca toate condițiile necesare să fie îndeplinite, cum ar fi responsabilitatea în materie de echilibrare și măsurarea adecvată;*

*b) să nu li se aplice taxe duble și nici tarife de rețea pentru energia electrică stocată rămasă în spațiile lor sau atunci când furnizează servicii de flexibilitate operatorilor de sistem;*

*c) să nu li se aplice obligații sau taxe disproporționate aferente acordării licențelor;*

*d) să furnizeze mai multe servicii simultan, dacă acest lucru este fezabil din punct de vedere tehnic*

*(3) Clienții activi au responsabilitatea din punct de vedere financiar pentru dezechilibrelele pe care le produc în SEN; în acest sens, aceștia sunt părți responsabile cu echilibrarea sau deleagă responsabilitatea lor în materie de echilibrare”;*

1. ***După articolul 63, se introduce un articol nou, articolul 631, cu următorul cuprins:***

*”Comunități de energie ale cetățenilor*

*631. (1) Participarea la o comunitate de energie a cetățenilor este deschisă și voluntară, iar membrii sau acționarii săi își păstrează drepturile și obligațiile în calitate de clienți casnici sau clienți activi.*

*(2) Comunitățile de energie ale cetățenilor sunt supuse procedurilor și taxelor nediscriminatorii, echitabile, proporționale și transparente, inclusiv privind înregistrarea și acordarea licențelor, prevăzute în reglementările emise de autoritatea competentă.*

*(3) Comunitățile de energie ale cetățenilor pot participa la activități din sectorul energetic și se pot angaja în producție, inclusiv din surse regenerabile, distribuție, furnizare, consum, agregare, stocare a energiei, servicii de eficiență energetică sau servicii de încărcare pentru vehicule electrice sau pot furniza alte servicii energetice către membrii sau acționarii săi, inclusiv prin efectuarea de activități integrate de acest fel.*

*(4) Comunitățile de energie ale cetățenilor cooperează cu operatorii de distribuție pentru a facilita transferurile de energie electrică în cadrul comunităților de energie ale cetățenilor sub rezerva unei compensații echitabile stabilite prin reglementarile autoritatii competente.*

*(5) Comunitățile de energie ale cetățenilor:*

*a) pot accesa toate piețele de energie electrică, direct sau prin agregare, într-un mod nediscriminatoriu și sunt deschise participării transfrontaliere;*

*b) sunt tratate într-un mod nediscriminatoriu și proporțional cu privire la activitățile, drepturile și obligațiile lor în calitate de clienți finali, producători, furnizori, operatori de sisteme de distribuție sau participanți la piață implicați în agregare;*

*c) sunt responsabile financiar pentru* *dezechilibrele pe care le cauzează în sistemul energetic;*

*d) pot acționa ca părți responsabile cu echilibrarea sau își pot delega responsabilitatea de echilibrare;*

*e) sunt asimilate clienților activi pentru consumul de energie electrică produsă;*

*f) li se aplică în mod transparent și nediscriminatoriu tarife de rețea calculate separat pentru energia electrică introdusă în rețea și pentru energia electrică consumată.*

*g) au dreptul să organizeze în cadrul comunității lor, partajarea energiei electrice produsă de unitățile de producere deținute de comunitate, între membrii acesteia, condiționat de menținerea drepturilor și obligațiilor membrilor în calitate de clienți finali cu respectarea prevederilor de la alin.(1) și fără modificarea tarifelor de rețea și taxelor stabilite conform metodologiei autorității competente*

*h) li se aplică în mod transparent și nediscriminatoriu tarifele de rețea, conform metodologiei autorității competente;*

*i) cooperează cu operatorii sistemului de distribuție care, sub rezerva unei compensații echitabile stabilite de reglementările emise de autoritatea competentă, facilitează transferurile de energie electrică în cadrul comunităților de energie ale cetățenilor;*

*(6) Comunitățile de energie ale cetățenilor au dreptul să dețină, să înființeze, să cumpere sau să închirieze rețele de distribuție și să le gestioneze în mod autonom beneficiind de dispozițiile aplicabile sistemelor de distribuție închise prevăzute la articolul 50.*

*(7) Comunitățile de energie ale cetățenilor pot gestiona în mod autonom rețelele de distribuție situate în zona lor de consum, denumite în continuare ”rețele comunitare”, sub rezerva reglementărilor emise de autoritatea competentă.*

*(8) Fără a aduce atingere dispozițiilor art.45, art.46 și regulilor generale care reglementează activitățile de distribuție, comunitățile de energie ale cetățenilor pot gestiona rețeaua comunitara:*

*a) au dreptul să încheie un acord privind funcționarea rețelei lor cu operatorul de sistem de distribuție sau operatorul de sistem de transport la care este racordată rețeaua;*

*b) sunt supuse unor taxe de rețea corespunzătoare la punctele de racordare dintre rețeaua lor și rețeaua de distribuție din afara comunității de energie a cetățenilor și că aceste taxe de rețea contabilizează separat energia electrică alimentată în rețeaua de distribuție și energia electrică consumată din rețeaua de distribuție din afara comunității de energie a cetățenilor;*

*c) nu discriminează și nu dăunează clienților care rămân conectați la sistemul de distribuție.”*

1. ***După*** ***articolul 631, se introduce un articol nou, articolul 632, cu următorul cuprins:***

*” Gestionarea datelor*

*632 (1) Datele prevăzute la articolul 62 (1) litera h8) vor include date de măsurare și consum, precum și datele necesare pentru schimbarea furnizorului de către client, consumul dispecerizabil și alte servicii.*

*(2) Autoritatea competentă reglementează protecția datelor și securitatea acestora, precum și accesul la date și schimbul de date, astfel încât acestea să să se realizeze într-un mod eficient și securizat .*

*(3) Părțile responsabile cu gestionarea datelor vor oferi* *acces la datele clientului final oricărei părți eligibile, în conformitate cu prezentul articol. Părților eligibile li se pun dispoziție datele solicitate în mod nediscriminatoriu și simultan. Datele trebuie să fie ușor de accesat, iar procedurile relevante pentru accesarea datelor se pun la dispoziția publicului.*

*(4) Normele privind accesul la date și stocarea datelor trebuie să fie conforme cu legislația relevantă a Uniunii și prelucrarea datelor cu caracter personal se efectuează în conformitate cu legislația relevantă a Uniunii.*

*(5) Autoritatea competentă supraveghează părțile responsabile cu gestionarea datelor, pentru a asigura conformitatea, este responsabilă de stabilirea tarifelor relevante pentru accesul la date de către părțile eligibile și se asigură că orice taxe impuse de entitățile reglementate care*  *furnizează servicii de date sunt rezonabile și justificate în mod corespunzător.”*

1. ***Articolul 64 se modifică și va avea următorul cuprins:***

*”(1) Pentru stabilirea categoriilor de clienti vulnerabili se au in vedere nivelurile veniturilor, ponderea cheltuielilor cu energia din venitul disponibil, eficiența energetică a locuințelor, dependența critică de echipamente electrice, din motive de sănătate, vârstă sau alte criterii.*

*(2) Este interzisă deconectarea de la rețeaua electrică a locurilor de consum unde locuiesc clienți vulnerabili.*

*(3) Orice măsuri care se adoptă privind consumatorii vulnerabili nu trebuie să împiedice deschiderea efectivă și funcționarea pieței și sunt notificate Comisiei, după caz, în conformitate cu legislația europeană. Aceste notificări pot, de asemenea, să includă măsurile luate în cadrul sistemului general de asigurări sociale”;*

1. ***După*** ***articolul 66, se introduc două articole noi, articolul 661 și articolul*** ***662, cu următorul cuprins:***

*”Consumul dispecerizabil prin agregare*

*661 Contractul de agregare.*

*(1) Fiecare participant la piață implicat în agregare, inclusiv agregatorii independenți, au dreptul să intre pe piețele de energie electrică fără acordul altor participanți la piață.*

*(2) Participanții la piață implicați în agregare sunt răspunzători pentru dezechilibrele pe care le cauzează în sistemul de energie electrică; în acest sens, aceștia sunt părți responsabile cu echilibrarea sau deleagă responsabilitatea lor în materie de echilibrare.*

*(3) Clienții au dreptul să achiziționeze sau să ofere servicii de agregare în calitate de agregatori, independent de contractul lor de furnizare de energie electrică, de la o întreprindere din domeniul energiei electrice pe care o pot alege.*

*(4) Atunci când achiziționează servicii de sistem, operatorul de transport și de sistem și operatorii de distribuție tratează consumului dispecerizabil al clienților finali furnizori de servicii de sistem, clienții activi și participanții la piață implicați în agregarea în mod nediscriminatoriu, alături de producători, consumatori dispecerizabili pe baza capacităților lor tehnice.*

 *(5) Autoritatea competentă va aproba cerințele tehnice de participare a consumului dispecerizabil la toate piețele de energie electrică pe baza cerințelor tehnice ale piețelor respective și a capacităților consumului dispecerizabil.*

 *(6) Autoritatea competentă ia măsuri pentru a asigura, în condiții de egalitate și fără discriminare, schimbul de date între participanții la piață implicați în agregare și alte întreprinderi din domeniul energiei electrice, protejând totodată în întregime datele sensibile din punct de vedere comercial și datele personale ale clienților.”*

*662 Operatorii de distribuție asigură clienților finali care nu dispun încă de contoare inteligente, furnizarea de contoare individuale convenționale, care măsoară cu acuratețe consumul lor real ușor de citit, fie direct, fie indirect, printr-o interfață online sau printr-o altă interfață adecvată.”*

1. ***La articolul 66, după alineatul (4), se introduc două alineate noi, alineatul (5) și alineatul (6), cu următorul cuprins:***

*”(5) Autoritatea competentă adoptă și publică cerințele funcționale și tehnice minime aplicabile sistemelor de măsurare inteligentă și asigură interoperabilitatea acestor sisteme de măsurare inteligentă, precum și capacitatea acestora de a livra informații sistemelor de gestionare a energiei ale consumatorilor.*

*(6) Dispozițiile privind sistemele de măsurare inteligentă din prezenta lege se aplică instalațiilor viitoare și instalațiilor care înlocuiesc contoarele inteligente mai vechi, așa cum sunt prevăzute în metodologia autorității competente.”*

1. ***Articolul 70 se modifică și va avea următorul cuprins:***

*”Autoritatea competentă stabileşte prin reguli tehnice şi comerciale dispecerizarea prioritară a energiei electrice produse din surse regenerabile de energie şi în cogenerare de înaltă eficienţă, în conformitate cu prevederile art.12 din Regulamentul (UE) 2019/943, în măsura în care nu este afectat nivelul de siguranţă a SEN”.*

1. ***Articolul 75 se modifică și va avea următorul conținut:***

*”Tipurile de tarife.*

*75. (1) Pentru activităţile desfăşurate în sectorul energiei electrice se aplică următoarele tarife:*

*a) tarife reglementate pentru serviciile de transport, inclusive pentru acoperirea costurilor de achizitie a serviciilor de sistem de sistem, precum şi tarife de distribuţie a energiei electrice;*

*b) tarife reglementate de racordare la reţea;*

*c) tarif reglementat practicat de operatorul desemnat al pieţei de energie electrică.”*

1. ***Articolul 76 se modifică și va avea următorul cuprins:***

*”(1)**Preţurile şi tarifele reglementate pentru activităţile, transport, distribuţie a energiei electrice şi a energiei termice produse în centrale de cogenerare, precum şi pentru activitatea prestată de operatorul desemnat al pieţei de energie electrică se stabilesc pe baza metodologiilor aprobate şi publicate de autoritatea competentă. În calculul acestora vor fi luate în considerare costurile justificate ale activităţilor respective, cheltuielile pentru dezvoltare şi protecţia mediului, precum şi o cotă rezonabilă de profit.*

*(2) Metodologiile de reglementare a preţurilor şi tarifelor se aprobă de autoritatea de reglementare, după parcurgerea procedurii de consultare publică*.*”*

|  |
| --- |
|  |

1. ***Articolul 77 se abrogă***
2. ***Articolul 78 se abrogă***
3. ***Articolul 79 se modifică și va avea următorul cuprins:***

 *”Principiile pentru stabilirea tarifelor reglementate*

*(1) Tarifele reglementate se stabilesc in conformitate cu metodologiile aprobate de autoritatea competentă.*

*(2) Operatorii economici din sectorul energiei electrice vor transmite autorității competente toate datele necesare pentru fundamentarea solicitarii de tarife și vor asigura accesul la aceste date al reprezentantilor desemnați de autoritatea competentă.*

*(3) Ordinul de aprobare a metodologiilor de calcul al acestora se publica in Monitorul Oficial al Romaniei, Partea I. Ordinul va contine si data intrarii lor in vigoare.*

*(4) Tarifele reglementate se publică în conformitate cu reglementările autorității competente cu suficient timp inainte de intrarea lor in vigoare.*

*(5) Principiile care stau la baza stabilirii tarifelor reglementate pentru activităţile şi serviciile desfăşurate în sectorul energiei electrice au in vedere urmatoarele:*

 *a) tarifele trebuie sa fie nediscriminatorii, bazate pe criterii obiective si determinate intr-o maniera transparenta, pe baza metodologiilor aprobate si publicate de autoritatea competentă;*

 *b) tarifele energiei electrice trebuie sa acopere costurile justificate economic care sa corespunda costurilor unui operator de retea eficient si comparabil din punct de vedere structural;*

 *c) tarifele trebuie sa asigure o rata rezonabila a rentabilitatii capitalului investit, stabilita conform reglementarilor emise de autoritatea competentă;*

 *e) tarifele de racordare trebuie sa contina numai costurile efective de realizare a lucrarilor de racordare a clientilor la reteaua electrica.*

 *f) metodologiile de calcul al tarifelor de transport,de distribuţie sau de racordare la reţea trebuie să conţină elemente stimulative pe termen scurt şi pe termen lung in legatura cu dezvoltarea unei retele inteligente care sa promoveze creşterea eficienţei energetice a siguranţei în alimentare, integrarea armonioasă în piață, pentru sprijinirea activităţii de cercetare aferente domeniului de activitate si pentru a facilita inovarea in dmenii precum serviciile de flexibilitate si interconectare.*

 *g) tarifele de transport, de distribuţie sau de racordare la reţea trebuie să acopere şi cheltuielile cu redevenţa percepută de autoritatea contractantă.*

 *h) tarifele reglementate ofera semnalale de localizare si iau in considerare pierderile din retea si congestiile provocate, precum si costurile investitiilor in infrastructura ţinând cont şi de costurile de reţea marginale evitate pe termen lung ca urmare a producerii distribuite şi a măsurilor de gestionare a cererii.*

 *i) metodologiile de calcul al tarifelor reglementate trebuie sa contine reguli prin care sa se evite subventia incrucisata intre activitatile reglementate, precum si intre activitatile reglementate si cele nereglementate ale unui operator economic.”*

1. ***Articolul 80 se modifică și va avea următorul cuprins:***

*”Intervenții în formarea prețurilor*

*(1) Furnizorii sunt liberi să stabilească prețul la care furnizează energie electrică clienților.*

*(2) Protecția clienților casnici afectați de sărăcie energetică și a celor vulnerabili se realizează prin intermediul politicii sociale sau prin orice alte mijloace legale, altele decât intervențiile publice în stabilirea prețurilor de furnizare a energiei electrice.*

 *(3) Prin derogare de la prevederile alineatului (1) si ale alineatului (2), la propunerea autorității competente si a Ministerului Muncii și Protecției Sociale, Guvernul, cu avizul Consiliului Concurenței, poate interveni în formarea prețurilor pentru furnizarea energiei electrice către consumatorii casnici vulnerabili sau afectați de sărăcia energetică, după notificarea Comisiei Europene a acestor măsuri în termen de o lună de la adoptarea acestora.*

*(4) Oricare și toate intervențiile publice în formarea prețurilor pentru furnizarea energiei electrice trebuie:*

*a) să urmărească un interes economic general și să nu depășească ceea ce este necesar pentru a atinge acel interes economic general;*

*b) să fie clar definite, transparente, nediscriminatorii și verificabile;*

*c) să garanteze accesul egal al operatorilor economici din domeniul energiei din Uniunea Europeană la clienți*;

*d) să fie limitate în timp și proporționale în ceea ce privește beneficiarii lor;*

*e) să nu conducă la costuri suplimentare pentru participanții la piață într-un mod discriminatoriu.*

*(5) Notificarea prevazuta la alineatul (3), este însoțită de o explicație a motivelor pentru care obiectivul urmărit nu putea fi atins într-o măsură satisfăcătoare cu ajutorul altor instrumente, a modului în care sunt îndeplinite cerințele prevăzute la alineatul (4) și a efectelor măsurilor notificate asupra concurenței. Notificarea descrie categoriile de beneficiari, durata măsurilor și numărul clienților casnici afectați de măsuri și explică modul în care au fost stabilite prețurile reglementate.”*

1. ***Articolul 81 se abrogă.***
2. ***Articolul 83 se abrogă.***